1997L0068 — LT — 20.05.2004 — 004.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:





iš dalies keičiamas:

►A1 L 236 33 23.9.2003









▼B

EUROPOS PARLAMENTO IR TARYBOS DIREKTYVA 97/68/EB

1997 m. gruodžio 16 d.

dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo







EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 100a straipsnį, atsižvelgdami į Komisijos pasiūlymą ( 1 ), atsižvelgdami į Ekonomikos ir socialinių reikalų komiteto nuomonę ( 2 ), laikydamiesi Sutarties 189b straipsnyje nustatytos tvarkos ( 3 ), atsižvelgiant į 1997 m. lapkričio 11 d. Taikinimo komiteto patvirtintą bendrą tekstą, (1) kadangi Bendrijos politikos ir veiksmų programoje dėl aplinkos ir subalansuotos plėtros ( 4 ) kaip pagrindinis principas pripažįstama, kad visi turėtų būti veiksmingai apsaugoti nuo žinomų rizikos, kurią žmonių sveikatai kelia oro tarša, veiksnių, ir kad tai visų pirma reikalauja kontroliuoti azoto dioksido (NO2), kietųjų dalelių (KD) – juodųjų dūmų bei kitų teršalų, pavyzdžiui, anglies monoksido (CO) išmetimą; kadangi siekiant sumažinti troposferos ozono (O3) susidarymą bei jo daromą poveikį sveikatai ir aplinkai, turi būti sumažintas jo pirmtakų azoto oksidų (NOx) ir angliavandenilių (HC) išmetimas; kadangi rūgštėjimo keliama žala aplinkai taip pat reikalauja inter alia sumažinti NOx ir HC išmetimą; (2) kadangi 1992 m. balandžio mėn. Bendrija pasirašė JT/EEK protokolą dėl lakiųjų organinių junginių (LOJ) kiekio sumažinimo, o 1993 m. gruodžio mėn. prisijungė prie protokolo dėl NOx kiekio sumažinimo, abu susiję su 1979 m. Konvencija dėl tolimų tarpvalstybinių oro teršalų pernašų, kuri buvo patvirtinta 1982 m. liepos mėn.; (3) kadangi pavienės valstybės narės negali veiksmingai įgyvendinti tikslų dėl teršalų išmetimo iš ne kelių mobiliųjų mašinų variklių sumažinimo, ir todėl juos galima geriau įgyvendinti suderinant valstybių narių įstatymus, susijusius su priemonėmis, nukreiptomis prieš oro taršą iš variklių, kurie turi būti įrengti ne kelių mobiliosiose mašinose; (4) kadangi naujausi Komisijos atlikti tyrimai rodo, kad iš ne kelių mobiliųjų mašinų variklių išmetami teršalai sudaro didžiąją visų žmogaus sukeliamų tam tikrų kenksmingų į atmosferą išmetamų teršalų dalį; kadangi tam tikra kategorija uždegimo suspaudimu variklių, kuriuos reglamentuoja ši direktyva, sukelia didelę dalį oro taršos NOx ir KD, ypač kai ji lyginama su tarša, kuri kyla dėl kelių transporto sektorius veiklos; (5) kadangi ne kelių mobiliųjų mašinų, veikiančių ant žemės su įrengtais uždegimo suspaudimu varikliais, išmetami teršalai, ypač išmetami NOx ir KD, kelia didžiausią susirūpinimą šioje srityje; kadangi šie šaltiniai turėtų būti reglamentuojami pirmiausia; tačiau kadangi taip pat būtų svarbu vėliau išplėsti šios direktyvos taikymo sritį, kad būtų įtraukta išmetamųjų teršalų kontrolė iš kitų ne kelių mobiliųjų mašinų variklių, taip pat kilnojamų generatorinių įrenginių, remiantis atitinkamais bandymų ciklais, o ypač iš benzininių variklių; kadangi CO ir HC išmetalų kiekį galima labai sumažinti išplečiant šioje direktyvoje numatyto taikymo sritį įtraukiant benzininius variklius; (6) kadangi teisės aktai, kontroliuojantys žemės ūkio ir miškų ūkio paskirties traktorių variklių išmetamuosius teršalus, užtikrinantys tokį aplinkos apsaugos lygį, kuris būtų lygiavertis šia direktyva nustatytam lygiui, su ją visiškai atitinkančiais standartais ir reikalavimais, turėtų būti kaip galima greičiau įdiegti; (7) kadangi sertifikavimo procedūroms buvo panaudotas toks tipo patvirtinimo būdas, kuris, kaip Europos metodas, išlaikė laiko išbandymą dėl kelių transporto priemonių ir jų sudedamųjų dalių; kadangi kaip naujas elementas buvo pasiūlytas variklių grupės (variklių šeimos) pradinio variklio, pagaminto naudojant panašias sudedamąsias dalis pagal panašius konstrukcijos principus, patvirtinimas; (8) kadangi varikliai, pagaminti pagal šios direktyvos reikalavimus, turės būti atitinkamai pažymėti ir apie juos turės būti pranešama patvirtinimą išduodančioms institucijoms; kadangi tam, kad būtų sumažintos administracinės prievolės, valdžios institucijos nenumato tiesioginės variklių gamybos datų kontrolės, atitinkančios sugriežtintus reikalavimus; kadangi ši gamintojams suteikiama laisvė reikalauja, kad jie palengvintų valdžios institucijos atliekamų atrankinių patikrinimų parengimą ir kad atitinkama informacija apie gamybos planavimą būtų prieinama reguliariais laikotarpiais; kadangi neprivaloma, kad visiškai būtų laikomasi atitinkamų reikalavimų dėl pranešimo, perduodamo laikantis šios tvarkos, bet aukštas atitikties laipsnis palengvintų valdžios institucijų planuojamų įvertinimų patvirtinimą ir padėtų padidinti pasitikėjimą tarp gamintojų ir tipo patvirtinimą išduodančių institucijų; (9) kadangi patvirtinimai, išduodami pagal Direktyvą 88/77/EEB ( 5 ) ir JT/EEK 49 reglamento 02 seriją, kaip pateikta Direktyvos 92/53/EEB ( 6 ) IV priedo II priedėlyje, yra pripažįstami lygiaverčiais patvirtinimams, kurių reikalauja ši direktyva pirmajame etape; (10) kadangi turi būti leista pateikti valstybių narių rinkai variklius, atitinkančius šios direktyvos reikalavimus ir įeinančius į jos taikymo sritį; kadangi šiems varikliams neturi būti taikomi jokie kiti nacionaliniai reikalavimai dėl išmetamųjų teršalų; kadangi patvirtinimus išduodanti valstybė narė imsis būtinų kontrolės priemonių; (11) kadangi nustatant šią naują bandymų tvarką ir ribines vertes yra būtina atsižvelgti į ypatingus šio tipo variklių naudojimo būdus; (12) kadangi šiuos naujus standartus reikia parengti pagal įrodytus dviejų etapų metodo principus; (13) kadangi iš esmės sumažinti didesnės galios variklių išmetalų kiekį turbūt yra lengviau, kadangi gali būti taikomos esamos technologijos, sukurtos kelių transporto priemonių varikliams; kadangi atsižvelgiant į tai buvo numatytas pakopinis reikalavimų įgyvendinimas, I etapą pradedant didžiausios iš trijų galios intervalu; kadangi šis principas buvo paliktas galioti II etapui, išskyrus naują ketvirtą galios intervalą, neįtrauktą į I etapą; (14) kadangi šiam ne kelių mobiliųjų mašinų naudojimo sektoriui, kuris dabar yra reglamentuojamas ir, išskyrus žemės ūkio traktorius, yra pats svarbiausias, palyginti su teršalais, išmetamais iš kelių transporto priemonių, įgyvendinant šią direktyvą galima tikėtis didelio išmetamųjų teršalų kiekio sumažinimo; kadangi paprastai dėl labai gero dyzelinių variklių darbo, atžvelgiant į CO ir HC išmetalus, viso išmetamo kiekio mažinimo atsarga yra labai maža; (15) kadangi siekiant apsidrausti nuo ypatingų techninių arba ekonominių aplinkybių, buvo įtrauktos procedūros, kuriomis gamintojus būtų galima atleisti nuo įsipareigojimų pagal šią direktyvą; (16) kadangi norint užtikrinti „produkcijos atitiktį“ (PA), varikliui išdavus patvirtinimą, iš gamintojo bus reikalaujama užtikrinti atitinkamas priemones; kadangi buvo imtasi atsargumo priemonių nustatyto reikalavimų neatitikimo atveju, kurios nustato informacijos pateikimo tvarką, korekcinius veiksmus ir bendradarbiavimo tvarką, leidžiančius sureguliuoti galimus valstybių narių nuomonės dėl sertifikuotų variklių atitikties skirtumus; (17) kadangi ši direktyva neturės įtakos valstybių narių teisei nustatyti reikalavimus, užtikrinančius darbininkų apsaugą, naudojant ne kelių mobiliąsias mašinas; (18) kadangi tam tikri šios direktyvos priedai turėtų būti papildyti ir prireikus pritaikyti technikos pažangai pagal komitete numatytą tvarką; (19) kadangi turėtų būti patvirtintos nuostatos, užtikrinančios variklių bandymą pagal geros laboratorinės praktikos reikalavimus; (20) kadangi šiame sektoriuje reikia skatinti pasaulinę prekybą, kiek įmanoma suderinant Bendrijoje galiojančius išmetimo standartus su standartais, taikomais arba planuojamais taikyti trečiosiose šalyse; (21) kadangi todėl yra būtina numatyti galimybę pakartotinai nagrinėti šią padėtį remiantis naujomis technologijomis ir ekonominiu pagrįstumu bei atsižvelgiant į pažangą, pasiektą įgyvendinant antrąjį etapą; (22) kadangi 1994 m. gruodžio 20 d. ( 7 ) buvo priimtas laikinasis susitarimas tarp Europos Parlamento, Tarybos ir Komisijos dėl priemonių, reikalingų teisės aktams, priimtiems pagal Sutarties 189b straipsnį, įgyvendinti, PRIĖMĖ ŠIĄ DIREKTYVĄ:







1 straipsnis

Tikslai

Šios direktyvos tikslas – suderinti valstybių narių įstatymus dėl išmetamųjų teršalų standartų ir tipo patvirtinimo tvarkos variklių, kurie turi būti įrengti ne kelių mobiliosiose mašinose. Tai padės sklandžiai veikti vidaus rinkai, taip pat pagerins žmonių sveikatą ir aplinkos apsaugą.

2 straipsnis

Apibrėžimai

Šioje direktyvoje:

— ne kelių mobiliosios mašinos – tai bet kokia savaeigė mašina, kilnojama pramoninė įranga arba transporto priemonė su kėbulu arba be jo, neskirta keleiviams arba kroviniams pervežti keliais, kurioje įrengtas I priedo 1 dalyje apibrėžtas vidaus degimo variklis,

— tipo patvirtinimas – tai tokia procedūra, kai valstybė narė patvirtina, kad vidaus degimo variklio tipas arba variklių šeima pagal variklio (-ių) išmetamų dujinių arba kietųjų dalelių kiekį atitinka nustatytus šios direktyvos reikalavimus,

— variklio tipas – tai variklių kategorija, kurie nesiskiria pagal pagrindines variklio charakteristikas, apibrėžtas II priedo 1 priedėlyje,

— variklių šeima – tai gamintojo vienai grupei priskirti varikliai, kurie dėl jų konstrukcijos turi panašias išmetamųjų teršalų charakteristikas ir kurie atitinka šios direktyvos reikalavimus,

— pirminis variklis – tai iš variklių šeimos atrinktas variklis, atitinkantis I priedo 6 ir 7 dalyse nurodytus reikalavimus,

— variklio galia – tai naudingoji galia, kaip apibrėžta I priedo 2.4 dalyje,

— variklio pagaminimo data – tai data, kai atliekamas galutinis variklio patikrinimas, jam paliekant gamybos liniją. Šiame etape variklis yra parengtas tiekti arba laikyti sandėlyje,

▼M2

— pateikimas į rinką – veiksmas, kai variklis pirmą kartą už mokestį arba nemokamai patenka į Bendrijos rinką, ketinant platinti ir (arba) naudoti Bendrijoje,

▼B

— gamintojas – tai asmuo arba organizacija, atskaitinga patvirtinimą išduodančiai institucijai visais tipo patvirtinimo proceso klausimais ir garantuojanti produkcijos atitiktį. Nebūtina, kad tas asmuo arba organizacija tiesiogiai dalyvautų visuose variklio konstravimo etapuose,

— patvirtinimą išduodanti institucija – tai valstybės narės kompetentinga institucija arba institucijos, atsakingos už visus variklio arba variklių šeimos tipo patvirtinimo klausimus, už patvirtinimo sertifikatų išdavimą ir panaikinimą, už tarpininkavimą tarp kitų valstybių narių patvirtinimus išduodančių institucijų, ir už gamintojo numatytų atitikties užtikrinimo priemonių patikrą,

— techninis centras – tai organizacija (-os) arba institucija (-os), kuri (-os) kaip tyrimų laboratorija yra paskirta vykdyti tyrimus arba patikrinimus valstybės narės patvirtinimus išduodančios institucijos vardu. Šias pareigas patvirtinimą išduodanti institucija gali atlikti pati,

— informacinis dokumentas – tai II priede nurodytas dokumentas, kuriame nurodyta, kokią informaciją turi pateikti pareiškėjas,

— informacijos aplankas – tai išsamus duomenų, brėžinių, fotonuotraukų ir pan. aplankas arba byla, kuriuos pareiškėjas pateikia techniniam centrui arba patvirtinimą išduodančiai institucijai, kaip tai nurodyta informacijos dokumente,

— informacijos paketas – tai informacijos aplankas kartu su visomis bandymų ataskaitomis ar kitais dokumentais, kuriais techninis centras arba patvirtinimą išduodanti institucija papildė informacijos aplanką vykdydama savo pareigas,

— informacijos paketo rodyklė – tai dokumentas, kuriame pateikiamas informacijos paketo turinys, tinkamai sunumeravus ar kitaip aiškiai sužymėjus visus puslapius,

▼M2

— pakaitinis variklis – mašinos varikliui pakeisti naujai įrengtas variklis, kuris yra pateiktas tik šiuo tikslu,

— nešiojamasis variklis – variklis, atitinkantis bent vieną iš šių reikalavimų: — a) variklis turi būti naudojamas įrenginyje, kurį operatorius nešioja, kai įrenginys naudojamas numatytai (-oms) funkcijai (-oms) vykdyti; b) variklis turi būti naudojamas įrenginyje, kuris numatytai funkcijai (-oms) vykdyti turi veikti keliose padėtyse, pvz., apverstas apačia aukštyn arba ant šonų; c) variklis turi būti naudojamas įrenginyje, kurio suminė su varikliu masė, esant sausam įrenginiui, yra mažesnė kaip 20 kg ir yra bent vienas iš šių požymių: i) operatorius turi laikyti arba nešioti įrenginį, kai vykdoma jam numatyta (-os) funkcija (-os); ii) operatorius turi laikyti įrenginį arba valdyti jo padėtį, kai vykdoma jam numatyta (-os) funkcija (-os); iii) variklis turi būti naudojamas generatoriuje arba siurblyje,

— nenešiojamasis variklis – variklis, kuriam netinka nešiojamojo variklio apibrėžimas,

— kelių padėčių profesionalaus naudojimo nešiojamasis variklis – variklis, kuris atitinka nešiojamojo variklio apibrėžimo a ir b punktų reikalavimus ir kurio gamintojas pateikė patvirtinimo institucijai garantiją, kad varikliui taikytina išmetalų charakteristikų ilgaamžiškumo laikotarpio 3 kategorija (pagal IV priedo 4 priedėlio 2.1 skirsnį),

— išmetalų charakteristikų ilgaamžiškumo laikotarpis – valandų skaičius, nurodytas IV priedo 4 priedėlyje, naudojamas nusidėvėjimo faktoriams nustatyti,

— mažais kiekiais gaminamų variklių šeima – kibirkštinio uždegimo variklių šeima, kurių metinė gamyba yra mažesnė kaip 5 000 vienetų,

— mažais kiekiais gaminamų kibirkštinio uždegimo variklių gamintojas – gamintojas, kurio suminė metinė gamyba yra mažesnė kaip 25 000 vienetų,

▼M3

— vidaus vandenų laivas – laivas, skirtas naudoti vidaus vandenų keliais, turintis 20 m arba didesnį ilgį ir 100 m3 arba didesnį tūrį, nustatomą pagal I priedo 2 skirsnio 2.8a punkto formulę, arba vilkikai arba stūmikai, pastatyti vilkti, stumti arba vesti sujungtus 20 m ilgio arba didesnius laivus. — Šis apibrėžimas netaikomas: — — keleiviniams laivams, kuriuose be įgulos vežama ne daugiau kaip 12 keleivių, — pramoginiams laivams, kurių ilgis mažesnis kaip 24 metrai (kaip apibrėžta 1994 m. birželio 16 d. Europos Parlamento ir Tarybos direktyvoje 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo ( 8 ) 1 straipsnio 2 dalyje), — tarnybiniams laivams, kurie priklauso priežiūros funkciją vykdančioms institucijoms, — gaisriniams laivams, — kariniams laivams, — žvejybos laivams, įtrauktiems į Bendrijos žvejybos laivų registrą, — jūros laivams, įskaitant jūrinius vilkikus ir stūmikus, kurie plaukioja arba stovi potvynių ir atoslūgių vandenyse arba laikinai plaukioja vidaus vandenų keliais, jei laivai turi galiojantį laivybos arba saugos sertifikatą, kaip apibrėžta I priedo 2 skirsnio 2.8 punkte,

— pirminės įrangos gamintojas (OEM) – mechanizmų, atitinkančių ne keliais judančių mechanizmų tipą, gamintojas,

— lankstumo schema – tvarka, pagal kurią variklio gamintojas tarp dviejų nuoseklių ribinių verčių etapų gali pateikti į rinką ribotą skaičių variklių, skirtų įrengti ne keliais judančiuose mechanizmuose, kurie atitinka tik ankstesniojo etapo išmetamų teršalų ribines vertes.

▼B

3 straipsnis

Tipo patvirtinimo paraiška

1. Gamintojas prašymą dėl variklio ar variklių šeimos tipo patvirtinimo pateikia valstybės narės patvirtinimą išduodančiai institucijai. Prie paraiškos pridedamas informacijos aplankas, kurio turinys nurodomas II priede esančiame informacijos dokumente. Variklis, atitinkantis variklio tipo charakteristikas, apibūdintas II priedo 1 priedėlyje, pateikiamas už patvirtinimo bandymus atsakingam techniniam centrui.

2. Jei paraiška pateikiama variklių šeimai ir jei patvirtinimą išduodanti institucija nustato, kad pateikta atrinkto pirminio variklio paraiška ne visai atitinka variklių šeimą, apibūdintą II priedo 2 priedėlyje, patvirtinti pagal šio straipsnio 1 dalį pateikiamas kitas, o jei reikia, papildomas pirminis variklis, kurį pasirenka patvirtinimą išduodanti institucija.

3. Variklio tipo arba variklių šeimos paraiška gali būti pateikta tik vienai valstybei narei. Pateikiama atskira kiekvieno patvirtinamo variklio tipo arba variklių šeimos paraiška.

4 straipsnis

Tipo patvirtinimo tvarka

1. Paraišką priimančioji valstybė narė tipo patvirtinimą išduoda visiems variklių tipams arba variklių šeimoms, atitinkantiems informacijos aplanke esančią išsamią informaciją ir šios direktyvos reikalavimus.

2. Valstybė narė kiekvienam patvirtinamo variklio tipui arba variklių šeimai užpildo visus taikytinus tipo patvirtinimo sertifikato, kurio pavyzdys pateiktas ►M2 VII priede ◄ , skirsnius ir sudaro arba patikrina informacijos paketo turinio rodyklę. Tipo patvirtinimo sertifikatai numeruojami pagal ►M2 VIII priede ◄ aprašytą metodą. Užpildytas tipo patvirtinimo sertifikatas ir jo priedai pateikiami pareiškėjui. ►M3 VIII priedas iš dalies keičiamas 15 straipsnyje nustatyta tvarka. ◄

3. Jei patvirtinamas variklis gali dirbti arba rodyti tam tikrą savybę tik kartu su kitomis ne kelių mobiliųjų mašinų dalimis ir dėl šios priežasties vieno arba kelių reikalavimų atitiktį galima patikrinti, tik kai patvirtinamas variklis veikia kartu su kitomis mechanizmų dalimis, tiek tikromis, tiek sumodeliuotomis, šio variklio (-ių) tipo patvirtinimo taikymo sritis turi būti atitinkamai apribota. Variklio tipo ar variklių šeimos patvirtinimo sertifikate turi būti nurodomi visi apribojimai dėl naudojimo ir visos jo montavimo sąlygos.

4. Kiekvienos valstybės narės patvirtinimą išduodanti institucija:

a) kiekvieną mėnesį siunčia kitų valstybių narių patvirtinimus išduodančioms institucijoms sąrašą (su ►M2 IX priede ◄ nurodyta išsamia informacija) variklių ir variklių šeimų, kuriems ji išdavė tipo patvirtinimus, atsisakė juos išduoti arba per tą mėnesį panaikino;

b) gavusi kitos valstybės narės patvirtinimą išduodančios institucijos prašymą, nedelsdama siunčia: — variklio arba variklių šeimos tipo patvirtinimo sertifikato kopiją kartu su kiekvieno variklio tipo arba variklių šeimos informacijos paketu arba be jo, kurį ji patvirtino, atsisakė patvirtinti arba panaikino, ir (arba) — variklių, pagamintų pagal išduotus tipo patvirtinimus, sąrašą, kaip apibūdinta 6 straipsnio 3 dalyje, kartu su ►M2 X priede ◄ nurodyta išsamia informacija ir (arba) — 6 straipsnio 4 dalyje apibūdintos deklaracijos kopiją.

5. Kiekvienos valstybės narės patvirtinimą išduodanti institucija kasmet arba papildomai prie gautos atitinkamos paraiškos siunčia Komisijai duomenų lapo kopiją, kaip nurodyta ►M2 XI priede ◄ , apie variklius, patvirtintus po paskutinio pranešimo.

▼M3

6. Uždegimo suspaudimu varikliai, išskyrus naudojamus traukos lokomotyvuose, automotrisose ir vidaus vandenų kelių laivuose, gali būti pateikti į rinką pagal lankstumo schemą 1–5 straipsnio dalyse ir XIII priede nustatyta tvarka.

▼B

5 straipsnis

Patvirtinimų pakeitimai

1. Tipo patvirtinimą išdavusi valstybė narė turi imtis priemonių užtikrinančių, kad ji bus informuojama apie visus informacijos pakete atsirandančius išsamios informacijos pasikeitimus.

2. Paraiška dėl tipo patvirtinimo pakeitimo arba pratęsimo pateikiama tik tos valstybės narės patvirtinimą išduodančiai institucijai, kuri išdavė pirmąjį tipo patvirtinimą.

3. Jei informacijos pakete esanti išsami informacija pasikeitė, atitinkamos valstybės narės patvirtinimą išduodanti institucija:

— prireikus paskelbia pataisytą informacijos paketo puslapį (-ius), pažymėdama kiekvieną pataisytą puslapį, kad būtų aiškiai matomas pakeitimo pobūdis ir pakartotino išdavimo data. Kai tik pataisyti puslapiai paskelbiami, informacijos paketo (kuris pridedamas prie tipo patvirtinimo sertifikato) rodyklė taip pat pataisoma, kad būtų nurodytos paskutinės pataisytų puslapių datos,

— paskelbia pataisytą tipo patvirtinimo sertifikatą (pažymėtą pratęsimo numeriu), jei pasikeitė bet kokia jame esanti informacija (išskyrus esančią jo prieduose) arba jei nuo patvirtinime nurodytos datos pasikeitė šios direktyvos standartai. Pataisytame sertifikate aiškiai nurodomos pataisymo priežastys ir pakartotinio išleidimo data.

Jei atitinkamos valstybės narės patvirtinimą išduodanti institucija nustato, kad bet koks informacijos paketo pakeitimas reikalauja naujų bandymų arba patikrinimų, ji apie tai praneša gamintojui ir pirmiau paminėtus dokumentus parengia tik po sėkmingų naujų bandymų arba patikrinimų.

6 straipsnis

Atitiktis

1. Gamintojas prie kiekvieno gaminio, pagaminto pagal patvirtinto tipo reikalavimus, pritvirtina I priedo 3 dalyje apibrėžtus ženklus, taip pat ir tipo patvirtinimo numerį.

2. Jei pagal 4 straipsnio 3 dalį tipo patvirtinimo sertifikate yra nustatyti naudojimo apribojimai, gamintojas kartu su kiekvienu pagamintu gaminiu pateikia išsamią informaciją apie šiuos apribojimus ir nurodo visas jo montavimo sąlygas. Jei variklių tipo serija tiekiama vienam atskiram mechanizmų gamintojui, pakanka, kad ne vėliau kaip pirmojo variklio pristatymo dieną jam būtų pateiktas vienas informacinis dokumentas, kuriame papildomai būtų išvardyti atitinkami variklių identifikavimo numeriai.

3. Tipo patvirtinimą išdavusiai institucijai paprašius, per 45 dienas nuo kiekvienų kalendorinių metu pabaigos ir nedelsiant nuo tos dienos, kai pasikeičia šios direktyvos reikalavimai, taip pat nedelsiant, kai institucija gali nustatyti bet kokią papildomą datą, gamintojas pateikia sąrašą, kuriame nurodoma kiekvieno tipo variklių, pagamintų pagal šios direktyvos reikalavimus nuo paskutinio pateikto pranešimo arba nuo tada, kai pirmą kartą buvo taikomi šios direktyvos reikalavimai, identifikavimo numerių serija. Jei variklio kodavimo sistemą neleidžia išsiaiškinti identifikavimo numerių ir atitinkamų variklių tipų arba variklių šeimų bei tipo patvirtinimo numerių tarpusavio ryšio, jis šiame sąraše turi būti išsamiai apibrėžtas. Be to, šiame sąraše turi būti konkreti informacija, jei gamintojas nustoja gaminti patvirtinto tipo variklius arba variklių šeimą. Jei nereikalaujama reguliariai siųsti šį sąrašą patvirtinimą išduodančiai institucijai, gamintojas šiuos įrašus turi saugoti ne trumpiau kaip 20 metų.

4. Gamintojas per 45 dienas nuo kiekvienų kalendorinių metų pabaigos ir kiekvienai 9 straipsnyje nurodytai įsigaliojimo datai tipo patvirtinimą išdavusiai institucijai siunčia deklaraciją su smulkiai apibūdintais variklių tipais ir variklių šeimomis, kartu su atitinkamais nuo nurodytos datos ketinamų gaminti variklių identifikavimo kodais.

▼M3

5. Uždegimo suspaudimu varikliai, pateikti į rinką pagal lankstumo schemą turi būti paženklinti pagal XIII priedą.

▼B

7 straipsnis

Lygiaverčių patvirtinimų priėmimas

1. Europos Parlamentas ir Taryba, Komisijai pasiūlius, gali pripažinti šioje direktyvoje nustatytų tipo patvirtinimo sąlygų ir nuostatų bei tarptautiniais reglamentais arba trečiųjų šalių reglamentais nustatytos tvarkos lygiavertiškumą daugiašaliais arba dvišaliais susitarimais tarp Bendrijos ir trečiųjų šalių.

▼M2

2. Valstybės narės priima tipo patvirtinimus ir, jei tinka, atitinkamus patvirtinimo ženklus, pateiktus XII priede, kaip atitinkančius šią direktyvą.

▼M3

7a straipsnis

Vidaus vandenų laivai

1. Šios nuostatos taikomos varikliams, įrengiamiems vidaus vandenų kelių laivuose. Straipsnio 2 ir 3 dalys netaikomos tol, kol Centrinė laivybos Reinu komisija (toliau – CCNR) nepatvirtins šios direktyvos ir Manheimo Konvencijos dėl laivybos Reinu reikalavimų atitikties ir apie tai nebus pranešta Komisijai.

2. Iki 2007 birželio 30 d. valstybės narės negali atsisakyti išduoti leidimą pateikti į rinką variklius, kurie atitinka CCNR parengtus I etapo reikalavimus ir kurių išmetamų teršalų ribinės vertės nustatytos XIV priede.

3. Nuo 2007 m. liepos 1 d. ir iki tol, kol įsigalios kitas ribinių verčių rinkinys, parengtas darant tolesnius šios direktyvos pakeitimus, valstybės narės negali atsisakyti išduoti leidimą pateikti į rinką variklius, kurie atitinka CCNR parengtus II etapo reikalavimus ir kurių išmetamų teršalų ribinės vertės nustatytos XV priede.

4. VII priedas bus pertvarkytas 15 straipsnyje nustatyta tvarka siekiant įtraukti papildomą ir specifinę informaciją, kuri gali būti reikalinga variklių, įrengiamų vidaus vandenų laivuose, tipo patvirtinimo sertifikatui gauti.

5. Šioje direktyvoje, kiek tai susiję su vidaus vandenų kelių laivais, visiems didesnės kaip 560 kW galios pagalbiniams varikliams taikomi traukos varikliams keliami reikalavimai.

▼B

8 straipsnis

▼M3

Pateikimas į rinką

1. Valstybės narės negali neduoti leidimo pateikti į rinką variklius, įrengtus arba dar neįrengtus mechanizmuose, kurie atitinka šios direktyvos reikalavimus.

▼B

2. Valstybės narės atitinkamais atvejais gali tik leisti registruoti arba pateikti į rinką naujus variklius, tiek įrengtus mašinose, tiek neįrengtus, ir atitinkančius šios direktyvos reikalavimus.

▼M3

2a. Valstybės narės neišduoda Bendrijos laivybos vidaus vandenų keliais sertifikato, parengto pagal 1982 m. spalio 4 d. Tarybos direktyvą 82/714/EEB, nustatančią techninius reikalavimus vidaus vandenų laivams ( 9 ), jokiems laivams, kurių varikliai neatitinka šios direktyvos reikalavimų.

▼B

3. Valstybės narės tipo patvirtinimą išduodanti institucija imasi priemonių, reikalingų tokiam patvirtinimui užregistruoti ir kontroliuoti, jei reikia, kartu su kitos valstybės narės patvirtinimą išduodančia institucija, identifikavimo numerius tų variklių, kurie buvo pagaminti pagal šios direktyvos reikalavimus.

4. Papildoma šių identifikavimo numerių kontrolė gali būti atliekama kartu su 11 straipsnyje aprašyta gamybos atitikties kontrole.

5. Jei dėl identifikavimo numerių kontrolės to prašo patvirtinimą išduodanti atsakingoji institucija, gamintojas arba Bendrijoje įsisteigę jo atstovai nedelsdami pateikia visą reikalingą informaciją apie jo (jų) pirkėjus, kartu pagal 6 straipsnio 3 dalį pateikdami pagamintų variklių identifikavimo numerius. Jei varikliai parduodami mašinų gamintojui, pateikti papildomos informacijos nereikalaujama.

6. Jei patvirtinimą išduodančios institucijos prašymu gamintojas nesugeba patvirtinti 6 straipsnyje nurodytų reikalavimų, ypač šio straipsnio 5 dalyje nurodytų reikalavimų, patvirtinimas, pagal šią direktyvą išduotas tam tikram variklio tipui arba jų šeimai, gali būti panaikintas. Šios informacijos pateikimo tvarka yra apibrėžta 12 straipsnio 4 dalyje.

9 straipsnis

▼M2

Kalendorinis grafikas. Uždegimo nuo suspaudimo varikliai

▼B

1. TIPO PATVIRTINIMŲ IŠDAVIMAS

Nuo 1998 m. birželio 30 d. valstybės narės negali atsisakyti išduoti bet kurio variklio tipo arba variklių šeimos tipo patvirtinimą arba išduoti bet kurį ►M2 VII priede ◄ nurodytą dokumentą, taip pat negali įvesti bet kokių kitų tipo patvirtinimo reikalavimų dėl orą teršiančių išmetamųjų teršalų ne kelių mobiliosioms mašinoms su įrengtu varikliu, jei variklis atitinka šioje direktyvoje apibrėžtus išmetamųjų dujinių teršalų ir kietųjų dalelių reikalavimus.

2. I ETAPO TIPO PATVIRTINIMAS(A/B/C VARIKLIŲ KATEGORIJOS)

Valstybės narės atsisako išduoti bet kokio variklio tipo arba variklių šeimos tipo patvirtinimą bei išduoti ►M2 VII priede ◄ apibūdintą dokumentą, taip pat atsisako išduoti bet kokį kitą tipo patvirtinimą ne kelių mobiliosioms mašinoms, kuriose įrengtas bet koks variklis:

nuo 1998 m. birželio 30 d. varikliams, kurių galia:



— A: 130 kW ≤ P ≤ 560 kW, — B: 75 kW ≤ P < 130 kW, — C: 37 kW ≤ P < 75 kW,

jei variklis neatitinka šioje direktyvoje apibrėžtų reikalavimų ir jei iš to variklio išmetami dujiniai ir kietųjų dalelių teršalų kiekiai neatitinka ribinių verčių, nustatytų ►M2 I priedo 4.1.2.1 skirsnio ◄ lentelėje.

3. II ETAPO TIPO PATVIRTINIMAI(VARIKLIŲ KATEGORIJOS: D, E, F, G)

▼M3

Valstybės narės atsisako išduoti tipo patvirtinimą variklių tipui arba variklių šeimai ir išduoti dokumentą, aprašytą VII priede, ir atsisako išduoti bet kokį kitą tipo patvirtinimą ne keliais judantiems mechanizmams, turintiems įrengtą variklį, kurio dar nėra rinkoje:

▼B





— D: nuo 1999 m. gruodžio 31 d. varikliams kurių galia 18 kW ≤ P < 37 kW — E: nuo 2000 m. gruodžio 31 d. varikliams kurių galia 130 kW ≤ P ≤ 560 kW — F: nuo 2001 m. gruodžio 31 d. varikliams kurių galia 75 kW ≤ P < 130 kW — G: nuo 2002 m. gruodžio 31 d. varikliams kurių galia 37 kW ≤ P < 75 kW

jei variklis neatitinka šioje direktyvoje apibrėžtų reikalavimų ir jei to variklio išmetami dujinių ir kietųjų dalelių teršalų kiekiai neatitinka ribinių verčių, nustatytų ►M2 I priedo 4.1.2.3 skirsnio ◄ lentelėje.

▼M3

3a. III A ETAPO VARIKLIŲ TIPO PATVIRTINIMAS (H, I, J ir K VARIKLIŲ KATEGORIJOS)

Valstybės narės atsisako išduoti tipo patvirtinimą šiems variklių tipams arba variklių šeimoms ir išduoti VII priede aprašytą dokumentą bei atsisako išduoti bet kokį kitą tipo patvirtinimą ne keliais judantiems mechanizmams, turintiems įrengtą variklį, kurio dar nėra rinkoje:

— H: po 2005 m. birželio 30 d. varikliams, išskyrus pastovaus apsisukimų dažnio variklius, kurių galia 130 kW ≤ P ≤ 560 kW,

— I: po 2005 m. gruodžio 31 d. varikliams, išskyrus pastovaus apsisukimų dažnio variklius, kurių galia 75 kW ≤ P < 130 kW,

— J: po 2006 m. gruodžio 31 d. varikliams, išskyrus pastovaus apsisukimų dažnio variklius, kurių galia: 37 kW ≤ P < 75 kW,

— K: po 2005 m. gruodžio 31 d. varikliams, išskyrus pastovaus apsisukimų dažnio variklius, kurių galia 19 kW ≤ P < 37 kW,

jei variklis neatitinka šioje direktyvoje apibrėžtų reikalavimų ir jei to variklio kietųjų dalelių ir dujinių teršalų kiekiai neatitinka ribinių verčių, nustatytų I priedo 4.1.2.4 skirsnio lentelėje.

3b. III A ETAPO PASTOVAUS APSISUKIMŲ DAŽNIO VARIKLIŲ TIPO PATVIRTINIMAS (H, I, J ir K VARIKLIŲ KATEGORIJOS)

Valstybės narės atsisako išduoti tipo patvirtinimą šiems variklių tipams arba variklių šeimoms ir išduoti VII priede aprašytą dokumentą bei atsisako išduoti bet kokį kitą tipo patvirtinimą ne keliais judantiems mechanizmams, turintiems įrengtą variklį, kurio dar nėra rinkoje:

— pastovaus apsisukimų dažnio H kategorijos varikliai: po 2009 m. gruodžio 31 d. varikliams, kurių galia 130 kW ≤ P < 560 kW,

— pastovaus apsisukimų dažnio I kategorijos varikliai: po 2009 m. gruodžio 31 d. varikliams, kurių galia 75 kW ≤ P < 130 kW,

— pastovaus apsisukimų dažnio J kategorijos varikliai: po 2010 m. gruodžio 31 d. varikliams, kurių galia 37 kW ≤ P < 75 kW,

— pastovaus apsisukimų dažnio K kategorijos varikliai: po 2009 m. gruodžio 31 d. varikliams, kurių galia 19 kW ≤ P < 37 kW,

jei variklis neatitinka šioje direktyvoje apibrėžtų reikalavimų ir jei to variklio kietųjų dalelių ir dujinių teršalų kiekiai neatitinka ribinių verčių, nustatytų I priedo 4.1.2.4 skirsnio lentelėje.

3c. III B ETAPO VARIKLIŲ TIPO PATVIRTINIMAS (L, M, N ir P VARIKLIŲ KATEGORIJOS)

Valstybės narės atsisako išduoti tipo patvirtinimą šiems variklių tipams arba variklių šeimoms ir išduoti VII priede aprašytą dokumentą bei atsisako išduoti bet kokį kitą tipo patvirtinimą ne keliais judantiems mechanizmams, turintiems įrengtą variklį, kurio dar nėra rinkoje:

— L: po 2009 m. gruodžio 31 d. varikliams, išskyrus pastovaus apsisukimų dažnio variklius, kurių galia 130 kW ≤ P ≤ 560 kW,

— M: po 2010 m. gruodžio 31 d. varikliams, išskyrus pastovaus apsisukimų dažnio variklius, kurių galia 75 kW ≤ P < 130 kW,

— N: po 2010 m. gruodžio 31 d. varikliams, išskyrus pastovaus apsisukimų dažnio variklius, kurių galia 56 kW ≤ P < 75 kW,

— P: po 2011 m. gruodžio 31 d. varikliams, išskyrus pastovaus apsisukimų dažnio variklius, kurių galia 37 kW ≤ P < 56 kW,

jei variklis neatitinka šioje direktyvoje apibrėžtų reikalavimų ir jei to variklio kietųjų dalelių ir dujinių teršalų kiekiai neatitinka ribinių verčių, nustatytų I priedo 4.1.2.5 skirsnio lentelėje.

3d. IV ETAPO VARIKLIŲ TIPO PATVIRTINIMAS (Q ir R VARIKLIŲ KATEGORIJOS)

Valstybės narės atsisako išduoti tipo patvirtinimą šiems variklių tipams arba variklių šeimoms ir išduoti VII priede aprašytą dokumentą bei atsisako išduoti bet kokį kitą tipo patvirtinimą ne keliais judantiems mechanizmams, turintiems įrengtą variklį, kurio dar nėra rinkoje:

— Q: po 2012 m. gruodžio 31 d. varikliams, išskyrus pastovaus apsisukimų dažnio variklius, kurių galia 130 kW ≤ P ≤ 560 kW,

— R: po 2013 m. gruodžio 31 d. varikliams, išskyrus pastovaus apsisukimų dažnio variklius, kurių galia 56 kW ≤ P < 130 kW,

jei variklis neatitinka šioje direktyvoje apibrėžtų reikalavimų ir jei to variklio kietųjų dalelių ir dujinių teršalų kiekiai neatitinka ribinių verčių, nustatytų I priedo 4.1.2.6 skirsnio lentelėje.

3e. III A ETAPO TRAUKOS VARIKLIŲ, NAUDOJAMŲ VIDAUS VANDENŲ KELIŲ LAIVUOSE, TIPO PATVIRTINIMAS (V KATEGORIJOS VARIKLIAI)

Valstybės narės atsisako išduoti tipo patvirtinimą šiems variklių tipams arba variklių šeimoms ir išduoti VII priede aprašytą dokumentą:

— V1:1: po 2005 m. gruodžio 31 d. varikliams, kurių galia 37 kW arba didesnė ir darbinis vieno cilindro tūris mažesnis kaip 0,9 litro,

— V1:2: po 2005 m. birželio 30 d. varikliams, kurių vieno cilindro darbinis tūris 0,9 litro arba didesnis, bet mažesnis kaip 1,2 litro,

— V1:3: po 2005 m. birželio 30 d. varikliams, kurių vieno cilindro darbinis tūris 1,2 litro arba didesnis, bet mažesnis kaip 2,5 litro, o variklio galia 37 kW ≤ P < 75 kW,

— V1:4: po 2006 m. gruodžio 31 d. varikliams, kurių vieno cilindro darbinis tūris 2,5 litro arba didesnis, bet mažesnis kaip 5 litrai,

— V2: po 2007 m. gruodžio 31 d. varikliams, kurių vieno cilindro darbinis tūris didesnis kaip 5 litrai,

jei variklis neatitinka šioje direktyvoje apibrėžtų reikalavimų ir jei to variklio kietųjų dalelių ir dujinių teršalų kiekiai neatitinka ribinių verčių, nustatytų I priedo 4.1.2.4 skirsnio lentelėje.

3f. III A ETAPO TRAUKOS VARIKLIŲ, NAUDOJAMŲ AUTOMOTRISĖSE, TIPO PATVIRTINIMAS

Valstybės narės atsisako išduoti tipo patvirtinimą šiems variklių tipams arba variklių šeimoms ir išduoti VII priede aprašytą dokumentą:

— RC A: po 2005 m. birželio 30 d. varikliams, kurių galia didesnė kaip 130 kW,

jei variklis neatitinka šioje direktyvoje apibrėžtų reikalavimų ir jei to variklio kietųjų dalelių ir dujinių teršalų kiekiai neatitinka ribinių verčių, nustatytų I priedo 4.1.2.4 skirsnio lentelėje.

3g. III B ETAPO TRAUKOS VARIKLIŲ, NAUDOJAMŲ AUTOMOTRISĖSE, TIPO PATVIRTINIMAS

Valstybės narės atsisako išduoti tipo patvirtinimą šiems variklių tipams arba variklių šeimoms ir išduoti VII priede aprašytą dokumentą:

— RC B: po 2010 m. gruodžio 31 d. varikliams, kurių galia didesnė kaip 130 kW,

jei variklis neatitinka šioje direktyvoje apibrėžtų reikalavimų ir jei to variklio kietųjų dalelių ir dujinių teršalų kiekiai neatitinka ribinių verčių, nustatytų I priedo 4.1.2.5 skirsnio lentelėje.

3h. III A ETAPO TRAUKOS VARIKLIŲ, NAUDOJAMŲ LOKOMOTYVUOSE, TIPO PATVIRTINIMAS

Valstybės narės atsisako išduoti tipo patvirtinimą šiems variklių tipams arba variklių šeimoms ir išduoti VII priede aprašytą dokumentą:

— RL A: po 2005 m. gruodžio 31 d. varikliams, kurių galia 130 kW ≤ P ≤ 560 kW,

— RH A: po 2007 m. gruodžio 31 d. varikliams, kurių galia P > 560 kW,

jei variklis neatitinka šioje direktyvoje apibrėžtų reikalavimų ir jei to variklio kietųjų dalelių ir dujinių teršalų kiekiai neatitinka ribinių verčių, nustatytų I priedo 4.1.2.4 skirsnio lentelėje. Šios straipsnio dalies nuostatos netaikomos nurodytiems variklių tipams ir šeimoms, jei variklio pirkimo sutartis buvo sudaryta iki 2004 m. gegužės 20 d., jei variklis yra pateikiamas į rinką ne vėliau kaip dveji metai nuo direktyvos taikymo atitinkamos kategorijos lokomotyvams datos.

3i. III B ETAPO TRAUKOS VARIKLIŲ, NAUDOJAMŲ LOKOMOTYVUOSE, TIPO PATVIRTINIMAS

Valstybės narės atsisako išduoti tipo patvirtinimą šiems variklių tipams arba variklių šeimoms ir išduoti VII priede aprašytą dokumentą:

— R B: po 2010 m. gruodžio 31 d. varikliams, kurių galia didesnė kaip 130 kW,

jei variklis neatitinka šioje direktyvoje apibrėžtų reikalavimų ir jei to variklio kietųjų dalelių ir dujinių teršalų kiekiai neatitinka ribinių verčių, nustatytų I priedo 4.1.2.5 skirsnio lentelėje. Šios straipsnio dalies nuostatos netaikomos nurodytiems variklių tipams ir šeimoms, jei variklio pirkimo sutartis buvo sudaryta iki 2004 m. gegužės 20 d., jei variklis yra pateikiamas į rinką ne vėliau kaip dveji metai nuo direktyvos taikymo atitinkamos kategorijos lokomotyvams datos.

▼B

4. ►M3 PATEIKIMAS Į RINKĄ. VARIKLIŲ GAMYBOS DATA ◄

Po toliau nurodytos datos ir, išskyrus mašinas bei variklius, numatytus eksportuoti į trečiąsias šalis, valstybės narės atitinkamais atvejais leidžia registruoti ir ►M2 pateikti į rinką variklius ◄ , tiek jau įrengtus mašinose, tiek neįrengtus, jei jie atitinka šios direktyvos reikalavimus ir jei yra patvirtinta variklio atitiktis pagal vieną iš šio straipsnio 2 ir 3 dalyje apibrėžtų kategorijų.

I etapas

— A kategorija: 1998 m. gruodžio 31 d.

— B kategorija: 1998 m. gruodžio 31 d.

— C kategorija: 1999 m. kovo 31 d.

II etapas

— D kategorija: 2000 m. gruodžio 31 d.

— E kategorija: 2001 m. gruodžio 31 d.

— F kategorija: 2002 m. gruodžio 31 d.

— G kategorija: 2003 m. gruodžio 31 d.

Nepaisant to, kiekvienai variklių, kurių gamybos data yra ankstesnė už nurodytąją, kategorijai valstybė narė gali dvejų metų laikotarpiui atidėti kiekvieną pirmiau pateiktuose reikalavimuose nurodytą datą.

Leidimo, išduoto I etapo varikliams, galiojimas sustabdomas įsigaliojus privalomam II etapo įgyvendinimui.

▼M3

4a. Nepažeidžiant 7a straipsnio ir 9 straipsnio 3g ir 3h dalių, po toliau nurodytos datos ir išskyrus mechanizmus bei variklius, numatytus eksportuoti į trečiąsias šalis, valstybės narės leidžia pateikti į rinką variklius, tiek jau įrengtus mechanizmuose, tiek dar neįrengtus, tik jei jie atitinka šios direktyvos reikalavimus ir tik jei yra patvirtinta variklio atitiktis pagal vieną iš šio straipsnio 2 ir 3 dalyje apibrėžtų kategorijų.

III A etapas, išskyrus pastovaus apsisukimų dažnio variklius

— H kategorija: 2005 m. gruodžio 31 d.

— I kategorija: 2006 m. gruodžio 31 d.

— J kategorija: 2007 m. gruodžio 31 d.

— K kategorija: 2006 m. gruodžio 31 d.

III A etapas, vidaus vandenų kelių laivų varikliai

— V1:1 kategorija: 2006 m. gruodžio 31 d.

— V1:2 kategorija: 2006 m. gruodžio 31 d.

— V1:3 kategorija: 2006 m. gruodžio 31 d.

— V1:4 kategorija: 2008 m. gruodžio 31 d.

— V2 kategorijos: 2008 m. gruodžio 31 d.

III A etapas, pastovaus apsisukimų dažnio varikliai

— H kategorija: 2010 m. gruodžio 31 d.

— I kategorija: 2010 m. gruodžio 31 d.

— J kategorija: 2011 m. gruodžio 31 d.

— K kategorija: 2010 m. gruodžio 31 d.

III A etapas, automotrisių varikliai

— RC A kategorija: 2005 m. gruodžio 31 d

III A etapas, lokomotyvų varikliai

— RL A kategorija: 2006 m. gruodžio 31 d.

— RH A kategorija: 2008 m. gruodžio 31 d.

III B etapas, išskyrus pastovaus apsisukimų dažnio variklius

— L kategorija: 2010 m. gruodžio 31 d

— M kategorija: 2011 m. gruodžio 31 d

— N kategorija: 2011 m. gruodžio 31 d

— P kategorija: 2012 m. gruodžio 31 d

III B etapas, automotrisių varikliai

— RC B kategorija: 2011 m. gruodžio 31 d

III B etapas, lokomotyvų varikliai

— R B kategorija: 2011 m. gruodžio 31 d

IV etapas, išskyrus pastovaus apsisukimų dažnio variklius

— Q kategorija: 2013 m. gruodžio 31 d

— R kategorija: 2014 m. rugsėjo 30 d.

Pirmiau nurodytų reikalavimų taikymas atidedamas dvejiems metams tiems kiekvienos kategorijos varikliams, kurie yra pagaminti iki nurodytos datos.

Leidimas, išduotas vieno etapo išmetamų teršalų ribinėms vertėms, nustoja galioti, privalomai įgyvendinus kito etapo ribines vertes.

4b. ŽENKLINIMAS PIRMALAIKEI III A, III B IR IV ETAPŲ STANDARTŲ ATITIKČIAI PARODYTI

Jei variklių tipai arba šeimos atitinka I priedo 4.1.2.4, 4.1.2.5 ir 4.1.2.6 skirsnių lentelėse nustatytas ribines vertes iki datos, nurodytos šio straipsnio 4 dalyje, valstybės narės leidžia naudoti specialų ženklinimą ir žymėjimą, siekiant parodyti, kad nagrinėjama įranga atitinka reikalaujamas ribines vertes anksčiau nustatytos datos.

▼M2

9a straipsnis

Kalendorinis grafikas. Kibirkštinio uždegimo varikliai

1. SKIRSTYMAS Į KLASES

Šioje direktyvoje kibirkštinio uždegimo varikliai skirstomi į šias klases.

Pagrindinė klasė S: mažieji varikliai, kurių naudingoji galia ≤ 19 kW

Pagrindinė klasė dalijama į dvi kategorijas:

H : nešiojamųjų mašinų varikliai

N : nenešiojamųjų mašinų varikliai







Klasė, kategorija Cilindro tūris (cm3) Nešiojamųjų mašinų varikliai: klasė SH:1 < 20 klasė SH:2 ≥ 20 < 50 klasė SH:3 ≥ 50 Nenešiojamųjų mašinų varikliai: klasė SN:1 < 66 klasė SN:2 ≥ 66 < 100 klasė SN:3 ≥ 100 < 225 klasė SN:4 ≥ 225

2. TIPO PATVIRTINIMŲ IŠDAVIMAS

Nuo 2004 m. rugpjūčio 11 d. valstybės narės negali atsisakyti išduoti bet kurio KIBIRKŠTINIO UŽDEGIMO variklio arba variklių šeimos tipo patvirtinimą arba išduoti bet kurį VII priede nurodytą dokumentą, taip pat negali įvesti bet kokius kitus tipo patvirtinimo reikalavimus dėl orą teršiančių išmetamųjų teršalų ne kelių mobiliosioms mašinoms su įrengtu varikliu, jei variklis atitinka šioje direktyvoje apibrėžtus išmetamųjų dujinių teršalų reikalavimus.

3. I ETAPO TIPO PATVIRTINIMAI

Valstybės narės atsisako išduoti bet kokio variklio tipo arba variklių šeimos tipo patvirtinimą, išduoti VII priede nurodytus dokumentus ir bet kokį kitą tipo patvirtinimą ne kelių mobiliosioms mašinoms, kuriose variklis įrengtas po 2004 m. rugpjūčio 11 d., jei variklis neatitinka šioje direktyvoje apibrėžtų reikalavimų ir jei variklio išmetamųjų dujinių teršalų kiekis neatitinka ribinių verčių, nustatytų I priedo 4.2.2.1 skirsnyje.

4. II ETAPO TIPO PATVIRTINIMAI

Valstybės narės atsisako išduoti bet kokio tipo variklio arba variklių šeimos tipo patvirtinimą, VII priede nurodytus dokumentus ir bet kokį kitą tipo patvirtinimą ne kelių mobiliosioms mašinoms, kuriuose variklis įrengtas:

po 2004 m. rugpjūčio 1 d., jei klasė SN:1 ir SN:2,

po 2006 m. rugpjūčio 1 d., jei klasė SN:4,

po 2007 m. rugpjūčio 1 d., jei klasė SH:1, SH:2 ir SN:3,

po 2008 m. rugpjūčio 1 d., jei klasė SH:3,

jei variklis neatitinka šioje direktyvoje apibrėžtų reikalavimų ir jei to variklio išmetamų dujinių teršalų kiekiai neatitinka ribinių verčių, nustatytų I priedo 4.2.2.2 skirsnio lentelėje.

5. PATEIKIMAS Į RINKĄ. VARIKLIO PAGAMINIMO DATA

Praėjus šešiems mėnesiams nuo straipsnio 3 ir 4 dalyje atitinkamai variklio kategorijai nurodytos datos, valstybės narės leidžia pateikti į rinką tiek jau įrengtus mašinose, tiek dar neįrengtus variklius, tik jei jie atitinka šios direktyvos reikalavimus, išskyrus mašinas ir variklius, skirtus eksportui į trečiąsias šalis.

6. II ETAPO PRIEŠLAIKINĖS ATITIKTIES ŽENKLINIMAS

Varikliams arba variklių šeimoms, kurios I priedo 4.2.2.2 skirsnyje nustatytas vertes atitinka anksčiau nei šio straipsnio 4 dalyje nurodyta data, valstybės narės leidžia naudoti specialų ženklinimą ir žymėjimą, siekiant parodyti, kad konkreti įranga atitinka reikalaujamas ribines vertes anksčiau nustatytos datos.

7. IŠIMTYS

Šioms mašinoms II etapo išmetalų ribinių verčių reikalavimai netaikomi trejus metus nuo šių išmetalų ribinių verčių reikalavimų įsigaliojimo. Šiuos trejus metus toliau taikomi I etapo išmetalų ribinių verčių reikalavimai:

- nešiojamiesiems grandininiams pjūklams : rankomis laikomas įtaisas skirtas medienai pjauti grandininiu pjūklų, laikomu abiem rankomis, kai variklio tūris didesnis kaip 45 cm3 (pagal EN ISO 11681-1),

- mašinoms su rankena viršuje (t. y. nešiojamiesiems grąžtams ir medžių apdorojimo grandininiams pjūklams) : nešiojamasis įtaisas su rankena mašinos viršuje, skirtas kiaurymėms gręžti arba medienai pjauti grandininiu pjūklu (pagal ISO 11681-2),

- nešiojamajai krūmapjovei su vidaus degimo varikliu : rankomis laikomas įtaisas, turintis sukamąjį peilį iš metalo arba plastiko, skirta žolei, krūmams, mažiems medžiams ir panašiai augmenijai pjauti. Jo konstrukcija turi atitikti EN ISO 11806 darbui įvairiose padėtyse, pvz., horizontalioje arba apverstoje, o variklio tūris didesnis kaip 40 cm3,

- nešiojamosioms gyvatvorių žirklėms : rankomis laikomas įtaisas, skirtas gyvatvorei ir krūmams karpyti viena arba daugiau slankiojamojo judesio peilių, pagal EN 774,

- nešiojamosioms pjovimo mašinoms su vidaus degimo varikliu : rankomis laikomas įtaisas, skirtas kietoms medžiagoms, pvz., akmeniui, asfaltui, betonui arba plienui pjauti, naudojant sukamąjį metalinį peilį, kai variklio tūris didesnis kaip 50 cm3, pagal EN 1454, ir

- nenešiojamajam horizontaliojo veleno SN:3 : klasės varikliui: tik tie SN:3 klasės nenešiojamieji varikliai su horizontaliuoju velenu, kurie sukuria 2,5 kW arba mažesnę galią, naudojami iš esmės specialiems pramoniniams tikslams, įskaitant kultivatorius, ritinių pjautuvus, gazonų aeratorius ir generatorius.

8. NEPRIVALOMASIS ĮGYVENDINIMO ATIDĖJIMAS

Nepaisant to, valstybės narės gali dviem metams atidėti kiekvienai kategorijai straipsnio 3, 4 ir 5 dalyse nustatytas datas tiems varikliams, kurių gamybos data yra ankstesnė už tas datas.

▼B

10 straipsnis

Išimtys ir pakaitinė tvarka

▼M3

1. 8 straipsnio 1 ir 2 dalių, 9 straipsnio 4 dalies ir 9a straipsnio 5 dalies reikalavimai netaikomi:

— varikliams, skirtiems naudoti ginkluotosiose pajėgose,

— varikliams, kuriems netaikomi reikalavimai pagal šio straipsnio 1a ir 2 dalį,

— varikliams, naudojamiems mechanizmuose, visų pirma skirtose gelbėjimo valtims nuleisti į vandenį ir ištraukti iš vandens,

— varikliams, naudojamiems mechanizmuose, visų pirma skirtose nuo kranto nuleidžiamoms valtims nuleisti į vandenį ir ištraukti iš vandens.

1a. Nepažeidžiant 7a straipsnio ir 9 straipsnio 3g ir 3h dalių, pakaitiniai varikliai, išskyrus automotrisių, lokomotyvų ir vidaus vandenų kelių laivų variklius, turi atitikti ribines vertes, kurias turėjo atitikti keičiamas variklis, jį iš pradžių pateikiant į rinką.

Tekstas „PAKAITINIS VARIKLIS“ įrašomas ant variklio tvirtinamoje etiketėje arba įrašomas į naudojimo vadovą.

▼B

2. Gamintojui paprašius, kiekviena valstybė narė jau nebegaminamiems, bet dar esantiems sandėliuose varikliams, arba ne kelių mobiliųjų mašinų atsargoms dėl jose įrengtų variklių gali netaikyti pateikimo į rinką terminų, nustatytų 9 straipsnio 4 dalyje, pagal šias sąlygas:

— gamintojas privalo pateikti paraišką patvirtinimą išduodančiai institucijai tos valstybės narės, kuri patvirtino atitinkamą variklio tipą (-us) arba variklių šeimą (-as) prieš įsigaliojant šiam galutiniam terminui (-ams),

— gamintojo paraiškoje turi būti 6 straipsnio 3 dalyje apibrėžtas sąrašas tų naujų variklių, kurie nepateikti į rinką per nustatytą galutinį terminą (-us); jei ši direktyva varikliams taikoma pirmą kartą, gamintojas privalo pateikti paraišką tipo patvirtinimą išduodančiai institucijai toje valstybėje narėje, kurioje šie varikliai laikomi,

— prašyme turi būti apibrėžtos techninės ir (arba) ekonominės jo pagrįstumo priežastys,

— varikliai turi atitikti bet kurį tipą arba šeimą, kuriems tipo patvirtinimas nebegalioja arba kuriems anksčiau tipo patvirtinimas nebuvo reikalingas, bet kurie buvo pagaminti iki nustatyto galutinio termino,

— varikliai turi būti fiziškai laikomi Bendrijoje iki nustatyto galutinio laikotarpio (-ių),

— didžiausias vieno arba kelių tipų naujų variklių, teikiamų į kiekvienos valstybės narės rinką taikant šią išimtį, skaičius neturi viršyti 10 % visų nagrinėjamų tipų variklių, pateiktų tos valstybės narės rinkai per praėjusius metus,

— jei valstybė narė prašymą priima, ji privalo per vieną mėnesį nusiųsti kitų valstybių narių patvirtinimą išduodančioms institucijoms išsamią informaciją apie tam gamintojui suteiktas išimtis ir nurodyti jų priežastis,

— pagal šį straipsnį išimtį suteikianti valstybė narė atsako už tai, kad būtų užtikrinta, jog gamintojas laikysis visų atitinkamų įsipareigojimų,

— patvirtinimą išduodanti institucija išduoda kiekvieno konkretaus variklio atitikties sertifikatą, kuriame padaromas specialus įrašas. Jei taikytina, gali būti naudojamas jungtinis dokumentas, kuriame nurodomi visi nagrinėjamo variklio identifikavimo numeriai,

— valstybės narės kasmet Komisijai siunčia suteiktų išimčių sąrašą, išsamiai apibūdindamos jų suteikimo priežastis.

Tokia galimybė yra apribojama 12 mėnesių laikotarpiu nuo tos dienos, kai varikliui pirmą kartą taikomas pateikimo į rinką galutinis terminas (-ai).

▼M2

3. Mažais kiekiais gaminamų variklių gamintojams 9a straipsnio 4 ir 5 dalies reikalavimų taikymas atidedamas trejiems metams.

4. Ne didesnei kaip 25 000 vienetų mažais kiekiais gaminamų variklių šeimai vietoj 9a straipsnio 4 ir 5 dalies reikalavimų taikomi I etapo reikalavimai, jei visos įtrauktos įvairios variklių šeimos turi skirtingą variklio tūrį.

▼M3

5. Varikliai gali būti pateikti į rinką taikant lankstumo schemą pagal XIII priedo nuostatas.

6. Straipsnio 2 dalis netaikoma traukos varikliams, įrengiamiems vidaus vandenų kelių laivuose.

7. Valstybės narės leidžia pateikti į rinką variklius, apibrėžtus I priedo A punkto i ir ii papunkčiuose, taikant lankstumo schemą pagal XIII priedo nuostatas.

▼B

11 straipsnis

Pasirengimo gaminti priemonių atitikimas

1. Tipo patvirtinimą išduodanti valstybė narė, prireikus kartu su kitos valstybės narės patvirtinimą išduodančiomis institucijomis, imasi visų priemonių patikrinti atsižvelgiant į I priedo 5 dalyje nustatytas specifikacijas, ar pasirengta užtikrinti veiksmingą gamybos atitikties kontrolę prieš išduodant tipo patvirtinimą.

2. Tipo patvirtinimą išduodanti valstybė narė, prireikus kartu su kitos valstybės narės patvirtinimą išduodančiomis institucijomis, imasi visų priemonių patikrinti atsižvelgiant į I priedo 5 dalyje nustatytas specifikacijas, ar šio straipsnio 1 dalyje nurodytų priemonių vis dar pakanka ir ar kiekvienas pagamintas variklis, turintis tipo patvirtinimo numerį pagal šią direktyvą, ir toliau atitinka patvirtinimo sertifikate ir jos prieduose pateiktą patvirtinto variklio tipo arba šeimos aprašymą.

12 straipsnis

Patvirtinto tipo arba šeimos neatitikimas

1. Yra neatitikimas patvirtintam tipui arba šeimai, jei yra nustatyti nukrypimai nuo tipo patvirtinimo sertifikato ir (arba) informacijos paketo išsamios informacijos ir jei pagal 5 straipsnio 3 dalį tipo patvirtinimą išdavusioji valstybė narė neleido taikyti šių nukrypimų.

2. Jei tipo patvirtinimą išdavusioji valstybė narė nustato, kad varikliai su pridedamu atitikties sertifikatu arba su patvirtinimo ženklu neatitinka jų patvirtinto tipo arba šeimos, ji imasi priemonių, reikalingų užtikrinti, kad gaminami varikliai vėl atitiktų patvirtintą tipą arba šeimą. Tos valstybės narės patvirtinimą išduodančios institucijos praneša kitų valstybių narių institucijoms apie taikomas priemones, kurios prireikus gali baigtis tipo patvirtinimo panaikinimu.

3. Jei valstybė narė parodo, kad tipo patvirtinimo numerį turintis variklis neatitinka patvirtinto tipo arba šeimos, ji gali prašyti, kad tipo patvirtinimą išdavusioji valstybė narė patikrintų, ar gaminami varikliai atitinka patvirtintąjį tipą arba šeimą. Tokių veiksmų imamasi per šešis mėnesius nuo prašymo pateikimo dienos.

4. Valstybės narės patvirtinimą išduodančios institucijos per vieną mėnesį vienos kitoms praneša apie visus tipo patvirtinimo panaikinimus ir šių priemonių priežastis.

5. Jei tipo patvirtinimą išdavusi valstybė narė nesutinka dėl jai pranešto neatitikimo, suinteresuotos valstybės narės siekia išspręsti šį ginčą. Komisija apie tai informuojama ir prireikus atitinkamai konsultuojasi sprendimui pasiekti.

13 straipsnis

Darbuotojų saugos reikalavimai

Šios direktyvos nuostatos neturi įtakos valstybių narių teisei nustatyti, tinkamai laikantis Sutarties, tokių reikalavimų, kokie, jų manymu, yra reikalingi, kad būtų garantuota darbininkų, naudojančių šioje direktyvoje nurodytus mechanizmus, sauga, jei tai neturės įtakos konkrečių variklių pateikimui į rinką.

▼M2

14 straipsnis

Derinimas su technikos pažanga

Visus pakeitimus, kurie yra būtini šios direktyvos priedus derinant su technikos pažanga, išskyrus reikalavimus, apibrėžtus I priedo 1, 2.1–2.8 ir 4 skirsnyje, priima Komisija 15 straipsnio 2 dalyje nustatyta tvarka.

14a straipsnis

Nukrypti leidžiančių nuostatų taikymo tvarka

Komisija tiria galinčius pasitaikyti techninius II etapo reikalavimų vykdymo sunkumus naudojant kai kuriuos variklius, visų pirma, dėl mobiliųjų mašinų, kuriose įrengti SH:2 ir SH:3 klasių varikliai. Jei po Komisijos tyrimų padaroma išvada, kad dėl techninių priežasčių tam tikroms mobiliosioms mašinoms, visų pirma, kelių padėčių profesionalaus naudojimo nešiojamiesiems varikliams šie terminai negali būti įvykdomi, Komisija 15 straipsnio 2 dalyje nustatyta tvarka iki 2003 m. gruodžio 31 d. pateikia ataskaitą apie tokias mašinas ir atitinkamus pasiūlymus dėl 9a straipsnio 7 dalyje nurodyto laikotarpio pratęsimo ne ilgiau kaip penkeriems metams, išskyrus ypatingas aplinkybes, ir (arba) dėl kitų leidžiančių nukrypti nuostatų.

15 straipsnis

Komitetas

1. Komisijai padeda Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komitetas (toliau – Komitetas).

2. Darant nuorodą į šį straipsnį, taikomi Sprendimo 1999/468/EB ( 10 ) 5 ir 7 straipsniai, atsižvelgiant į jo 8 straipsnio nuostatas.

Sprendimo 1999/468/EB 5 straipsnio 6 dalyje nustatytas laikotarpis – trys mėnesiai.

3. Komitetas patvirtina darbo tvarkos taisykles.

▼B

16 straipsnis

Patvirtinimą išduodančios institucijos ir techniniai centrai

Valstybės narės praneša Komisijai ir kitoms valstybėms narėms pavadinimus ir adresus patvirtinimus išduodančių institucijų ir techninių centrų, atsakingų už šios direktyvos taikymą. Paskelbtieji centrai turi atitikti Direktyvos 92/53/EEB 14 straipsnyje nustatytus reikalavimus.

17 straipsnis

Perkėlimas į nacionalinius įstatymus

1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1998 m. birželio 30 d., įgyvendina šią direktyvą. Apie tai jos nedelsdamos praneša Komisijai.

Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas skelbiant. Nuorodos darymo tvarką nustato valstybės narės.

2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.

18 straipsnis

Įsigaliojimas

Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.

19 straipsnis

Tolesnis išmetamųjų teršalų ribinių verčių mažinimas

Europos Parlamentas ir Taryba iki 2000 m. pabaigos turi nuspręsti dėl pasiūlymo, kurį Komisija pateiks iki 1999 m. pabaigos, dėl tolesnio išmetamųjų teršalų ribinių verčių mažinimo, atsižvelgdami į galimybę pasauliniu mastu naudotis metodais, skirtais dyzelinių variklių oro taršai ir oro kokybės padėčiai kontroliuoti.

20 straipsnis

Adresatai

Ši direktyva skirta valstybėms narėms.

▼M2









Priedų sąrašas







I PRIEDAS Taikymo sritis, apibrėžimai, simboliai ir santrumpos, variklių ženklinimas, specifikacijos ir bandymai, produkcijos atestavimo atitikties specifikacija, variklių šeimą apibūdinantys parametrai, pirminio variklio parinkimas II PRIEDAS Informaciniai dokumentai 1 priedėlis Pagrindinės (pirminio) variklio charakteristikos 2 priedėlis Pagrindinės variklių šeimos charakteristikos 3 priedėlis Pagrindinės šeimai priklausančio variklio tipo charakteristikos III PRIEDAS Uždegimo nuo suspaudimo variklių bandymų eiga ▼M3 1. priedėlis Matavimų ir ėminių ėmimo metodikos 2. priedėlis Kalibravimo metodika (NRSC, NRTC ▼M2 3 priedėlis ►M3 Duomenų įvertinimas ir apskaičiavimas ◄ ▼M3 4. priedėlis NRTC variklių dinamometrinis grafikas 5. priedėlis Ilgaamžiškumo reikalavimai ▼M2 IV PRIEDAS Kibirkštinio uždegimo variklių bandymų eiga 1 priedėlis Matavimo ir ėminių ėmimo metodikos 2 priedėlis Analizės prietaisų kalibravimas 3 priedėlis Duomenų įvertinimas ir apskaičiavimas 4 priedėlis Nusidėvėjimo faktoriai V PRIEDAS ►M3 Etaloninių degalų, skirtų patvirtinimo bandymams ir gaminių atitikties tikrinimui, techninės charakteristikos Ne keliais judančių mechanizmų etaloniniai degalai, skirti uždegimo suspaudimu varikliams, turintiems tipo patvirtinimą dėl aitikties i ir ii etapo ribinėms vertėms, ir varikliams, skirtiems naudoti vidaus vandenų laivuose ◄ ▼M3 VI PRIEDAS Analizinė ir ėminių ėmimo sistema ▼M2 VII PRIEDAS Tipo patvirtinimo liudijimas ▼M3 1. priedėlis Uždegimo suspaudimu variklių bandymų rezultatai bandymų rezultatai ▼M2 2 priedėlis Kibirkštinio uždegimo variklių bandymų rezultatai 3 priedėlis Įranga ir priedai, įrengiami variklio galios nustatymo bandymui VIII PRIEDAS Patvirtinimo liudijimų numeravimo sistema IX PRIEDAS Varikliams (variklių šeimos) išduotų tipo patvirtinimų sąrašas X PRIEDAS Pagamintų variklių sąrašas XI PRIEDAS Patvirtinto tipo variklių duomenų lapas XII PRIEDAS Kitų tipų patvirtinimų pripažinimas ▼M3 XIII PRIEDAS Nuostatos dėl variklių, pateiktų į rinką pagal „Lankstumo schemą“ XIV PRIEDAS CCNR I etapas XV PRIEDAS CCNR II etapas

▼B









I PRIEDAS

TAIKYMO SRITIS, APIBRĖŽIMAI, SIMBOLIAI IR SANTRUMPOS, VARIKLIŲ ŽENKLINIMAS, SPECIFIKACIJOS IR BANDYMAI, PRODUKCIJOS ATESTAVIMO ATITIKTIES SPECIFIKACIJA, VARIKLIŲ ŠEIMĄ APIBŪDINANTYS PARAMETRAI, PIRMINIO VARIKLIO PARINKIMAS

1. TAIKYMO SRITIS

▼M2

Ši direktyva taikoma visiems varikliams, skirtiems įrengti ne kelių mobiliosiose mašinose, ir antriniams varikliams, įrengtiems transporto priemonėse, skirtose keleiviams arba kroviniams vežti keliais.

▼B

Ši direktyva netaikoma varikliams, varantiems:

— Direktyvoje 70/156/EEB ( 11 ) ir Direktyvoje 92/61/EEB ( 12 ) apibrėžiamas transporto priemones,

— Direktyvoje 74/150/EEB ( 13 ) apibrėžiamus žemės ūkio traktorius.

Be to, direktyva taikoma varikliams, kurie turi būti įrengti mašinose, atitinkančiose šiuos specialius reikalavimus:

▼M3

A. skirtose ir pritaikytose judėti arba būti varomoms keliais arba be jų, naudojant i) uždegimo suspaudimu variklį, kurio naudingoji galia pagal 2.4 skirsnį yra didesnė kaip 19 kW, bet ne didesnė kaip 560 kW, ir yra dažniau eksploatuojamos kintamu apsisukimų dažniu, o ne vienu pastoviu apsisukimų dažniu; arba ii) uždegimo suspaudimu variklį, kurio naudingoji galia pagal 2.4 skirsnį yra didesnė kaip 19 kW, bet ne didesnė kaip 560 kW, ir eksploatuojamos pastoviu apsisukimų dažniu. Ribinės vertės taikomos tik nuo 2006 m. gruodžio 31 d.; arba iii) benzininį kibirkštinio uždegimo variklį, kurio naudingoji galia pagal 2.4 skirsnį yra ne didesnė kaip 19 kW; arba iv) variklius, skirtus varyti automotrisėms, kurios yra savaeigės bėginės transporto priemonės, specialiai suprojektuotos prekėms ir (arba) keleiviams vežti; arba v) variklius, skirtus varyti lokomotyvams, t. y. savaeigei bėginei įrangai, suprojektuotai traukti arba stumti vagonus, skirtus kroviniams, keleiviams ir kitai įrangai vežti, bet kurie patys nėra projektuojami arba skirti kroviniams, keleiviams (išskyrus tuos, kurie aptarnauja lokomotyvą) arba kitai įrangai vežti. Visi pagalbiniai varikliai arba varikliai, skirti varyti įrangą, naudojamą priežiūros arba statybos darbams ant bėgių, klasifikuojami ne pagal šią pastraipą, bet pagal A punkto i papunktį;

▼M2

Direktyva netaikoma:

▼M3

B. laivams, išskyrus laivus, skirtus naudoti vidaus vandenų keliais;

▼M3 —————

▼M2

D. lėktuvams;

E. pramoginėms transporto priemonėms, pvz.: — sniegaeigiams, — krosiniams motociklams, — visureigėms transporto priemonėms.

▼B

2. APIBRĖŽIMAI, SIMBOLIAI IR SANTRUMPOS

Šioje direktyvoje:

2.1. Uždegimo suspaudimu (U. S.) variklis – tai visi varikliai, veikiantys uždegimo suspaudimu principu (pvz., dyzelinis variklis).

2.2. Dujiniai teršalai – tai anglies monoksidas, angliavandeniliai (tariant, kad tai C1: H1,85 santykis) ir azoto oksidai, pastarieji išreiškiami azoto dioksido (NO2) ekvivalentu.

2.3. Kietųjų dalelių teršalai – tai bet kokia medžiaga, surinkta ant nustatyto filtro, U. S. variklio išmetamąsias dujas atskiedus švariu filtruotu oru, kad temperatūra būtų ne didesnė kaip 325 K (52 °C).

2.4. Naudingoji galia – tai „EEB kW“ išreikšta galia, gauta bandymų stende alkūninio veleno ar jo atitikmens gale, išmatuota EEB metodu, taikomu matuoti transporto priemonių vidaus degimo variklių galią, kaip nustatyta Direktyvoje 80/1269/EEB ( 14 ), išskyrus tai, kad neįskaitoma variklį aušinančio ventiliatoriaus sunaudojama galia ( 15 ), ir naudojamos šioje direktyvoje apibrėžtos bandymų sąlygos bei etaloninis kuras.

2.5. Vardinis apsisukimų dažnis – tai apsisukimų reguliatoriaus leidžiamas didžiausias visos apkrovos apsisukimų dažnis, tiksliai apibrėžtas gamintojo.

2.6. „Apkrovos procentinė dalis“ – tai didžiausio sukimo momento dalis esant tam tikram apsisukimų dažniui.

2.7. Didžiausio sukimo momento apsisukimų dažnis – tai variklio apsisukimų dažnis, kai pasiekiamas didžiausias gamintojo apibrėžtas variklio sukimo momentas.

2.8. Tarpinis apsisukimų dažnis – tai variklio apsisukimų dažnis, atitinkantis vieną iš šių reikalavimų: — varikliams, kurie skirti dirbti visos apkrovos sukimo momento kreivės apsisukimų dažnių diapazone, tarpinis apsisukimų dažnis – tai pareikštas didžiausio sukimo momento apsisukimų dažnis, jei jis sudaro 60–75 % vardinio apsisukimų dažnio, — jei pareikštas didžiausio sukimo momento apsisukimų dažnis yra mažesnis kaip 60 % vardinio apsisukimų dažnio, tarpinis apsisukimų dažnis lygus 60 % vardinio apsisukimų dažnio, — jei pareikštas didžiausio sukimo momento apsisukimų dažnis yra didesnis kaip 75 % vardinio apsisukimų dažnio, tarpinis apsisukimų dažnis lygus 75 % vardinio apsisukimų dažnio, ▼M2 — varikliams, kurie turi būti bandomi pagal G1 ciklą, tarpinis apsisukimų dažnis lygus 85 % didžiausio vardinio apsisukimų dažnio (žr. IV priedo 3.5.1.2 skirsnį).

▼M3

2.8a. 100 m3 tūris arba didesnis – kalbant apie laivą, skirtą naudoti vidaus vandenų keliais – tūris apskaičiuotas pagal formulę L × B × T, kurioje L – didžiausias korpuso, išskyrus vairą ir bušpritą, ilgis, „B“ – didžiausias korpuso plotis metrais, matuojamas iki išorinio apdaro krašto (išskyrus laivaračius, apsaugines juostas ir t. t.) ir „T“ – vertikalusis atstumas nuo korpuso žemiausio špantų taško arba kilio iki aukščiausios grimzlės linijos.

2.8b. Galiojantis laivybos arba saugos sertifikatas: a) sertifikatas, patvirtinantis atitiktį 1974 m. Tarptautinei Konvencijai dėl žmogaus gyvybės apsaugos jūroje (SOLAS), su pakeitimais, arba lygiavertei konvencijai; arba b) sertifikatas, patvirtinantis atitiktį 1966 m. Tarptautinei Konvencijai dėl laivų krovininės vaterlinijos, su pakeitimais, arba lygiavertei konvencijai, ir IOPP sertifikatas, patvirtinantis atitiktį 1973 m. Tarptautinei Konvencijai dėl teršimo iš laivų prevencijos (MARPOL), su pakeitimais.

2.8c. Išderinimo įtaisas (Defeat Device) – įtaisas, kuris matuoja, kontroliuoja arba reaguoja į darbo režimą, siekiant įjungti, pakeisti, sulėtinti arba išjungti bet kurį išmetamų teršalų kiekio reguliavimo sistemos komponentą arba funkciją, kad išmetamųjų teršalų kiekio reguliavimo sistemos efektyvumas sumažėtų esant sąlygoms, pasitaikančioms normaliai eksploatuojant ne keliais judančius mechanizmus, išskyrus kai tokio įtaiso naudojimas yra iš esmės įtrauktas į taikomas išmetamų teršalų kiekio tikrinimo metodikas.

2.8d. Neracionali kontrolės strategija – bet kokia strategija arba priemonė, kuri ne keliais judančiam mechanizmui dirbant normaliomis naudojimo sąlygomis sumažina išmetamų teršalų kontrolės sistemos efektyvumą iki lygio, mažesnio kaip numatytas taikomose išmetamų teršalų kiekio tikrinimo metodikose.

▼M2

2.9. Reguliuojamasis parametras – fiziškai reguliuojamas įtaisas, sistema arba konstrukcinis elementas, kuris gali daryti įtaką išmetimui arba variklio darbui darant išmetimo bandymus arba varikliui dirbant įprastu režimu.

2.10. Papildomas apdorojimas – išmetamųjų dujų praleidimas per įtaisą arba sistemą, kuris paskirtis būtų cheminiu arba fizikiniu būdu pakeisti dujas prieš jas išleidžiant į atmosferą.

2.11. Kibirkštinio uždegimo variklis – variklis, kuris dirba uždegimo nuo žvakės principu.

2.12. Pagalbinis išmetimo reguliavimo įtaisas – bet koks įtaisas, kuris registruoja variklio darbinius parametrus, turint tikslą reguliuoti bet kurios išmetimo kontrolės sistemos dalies veikimą.

2.13. Išmetimo kontrolės sistema – bet koks įtaisas, sistema arba konstrukcinis elementas, kuris reguliuoja arba mažina išmetalų kiekį.

2.14. Degalų tiekimo sistema – visi komponentai, kurie naudojami degalams dozuoti ir maišyti.

2.15. Antrinis variklis – variklis, įrengtas motorinėje transporto priemonėje arba ant jos, bet nesuteikiantis transporto priemonei varomosios galios.

2.16. Režimo trukmė – laikas nuo ankstesnio režimo apsisukimų dažnio ir (arba) sukimo momento arba pradinio kondicionavimo tarpsnio pabaigos iki kito režimo pradžios. Tai yra laikas, per kurį pasikeičia ir kiekvieno naujo režimo pradžioje nusistovi apsisukimų dažnis ir (arba) sukimo momentas.

▼M3

2.17. Bandymų ciklas – seka bandymo taškų, atitinkančių tam tikrą apsisukimų dažnį ir sukimo momentą, kuriuo turi dirbti variklis stacionariuoju režimu (NRSC bandymas) arba pereinamaisiais režimais (NRTC bandymas).

▼M3

2.18. Simboliai ir santrumpos 2.18.1. Bandymų parametrų simboliai



Simbolis Vienetas Terminas A/Fst - Stechiometrinis oro/degalų santykis Ap m2 Izokinetinio ėminių ėmimo zondo skerspjūvio plotas AT m2 Išmetimo vamzdžio skerspjūvio plotas Aver Svorinės vidutinės vertės: m3/h — tūrinio srauto kg/h — masės srauto C1 - Angliavandenilis, išreikštas vieną anglies atomą turinčiu angliavandeniliu Cd - SSV ištekėjimo koeficientas Conc Ppm Koncentracija (su komponentą žyminčiu indeksu) Concc Ppm Pataisytoji fono koncentracija Concd Ppm Teršalo koncentracija, matuojama praskiedimo ore Conce Ppm Teršalo koncentracija, matuojama praskiestose išmetamosiose dujose d m Skersmuo DF - Praskiedimo faktorius fa - Laboratorinis atmosferos faktorius GAIRD kg/h Įsiurbiamo oro masės srautas, skaičiuojamas sausam orui GAIRW kg/h Įsiurbiamo oro masės srautas, skaičiuojamas drėgnam orui GDILW kg/h Skiedimo oro masės srautas, skaičiuojamas drėgnam orui GEDFW kg/h Praskiestų išmetamųjų dujų ekvivalentinis masės srautas, skaičiuojamas drėgnoms dujoms GEXHW kg/h Išmetamųjų dujų masės srautas, skaičiuojamas drėgnoms dujoms GFUEL kg/h Degalų masės srautas GSE kg/h Išmetamųjų dujų ėminio masės srautas GT cm3/min Bandomųjų dujų srautas GTOTW kg/h Praskiestų išmetamųjų dujų masės srautas, skaičiuojamas drėgnoms dujoms Ha g/kg Įsiurbiamo oro absoliučioji drėgmė Hd g/kg Skiedimo oro absoliučioji drėgmė HREF g/kg Etaloninė absoliučiosios drėgmės vertė (10,71 g/kg) i - Atskirą režimą (NRSC bandymo) arba momentinę vertę(NRTC bandymo) žymintis indeksas KH - NOx drėgmės pataisos faktorius Kp - Kietųjų dalelių drėgmės pataisos faktorius KV - CFV kalibravimo funkcija KW,a - Įsiurbiamo oro drėgmės pataisos faktorius KW,d - Praskiedimo oro drėgmės pataisos faktorius KW,e - Praskiestų išmetamųjų dujų drėgmės pataisos faktorius KW,r - Natūralių išmetamųjų dujų drėgmės pataisos faktorius L % Bandomojo variklio sukimo momento dalis nuo didžiausio sukimo momento, išreikšta procentais Md mg Praskiedimo ore surinktų kietųjų dalelių masė MDIL kg Per kietųjų dalelių ėminio ėmimo filtrus pratekėjusio praskiedimo oro masė MEDFW kg Praskiestų išmetamųjų dujų ekvivalentinė masė per ciklą MEXHW kg Suminis išmetamųjų dujų masės srautas per ciklą Mf mg Surinktų kietųjų dalelių ėminio masė Mf,p mg Ant pirminio filtro surinktų kietųjų dalelių ėminio masė Mf,b mg Ant atsarginio filtro surinktų kietųjų dalelių ėminio masė Mgas g Suminė per ciklą paimto dujinio teršalo masė MPT g Suminė per ciklą paimtų kietųjų dalelių masė MSAM kg Per kietųjų dalelių ėminio ėmimo filtrus pratekėjusio praskiesto išmetamųjų dujų ėminio masė MSE kg Per ciklą paimto išmetamųjų dujų ėminio masė MSEC kg Antrinio praskiedimo oro masė MTOT kg Dvigubai praskiestų išmetamųjų dujų suminė masė per ciklą MTOTW kg Praskiestų drėgnų išmetamųjų dujų, pratekėjusių praskiedimo tuneliu per bandymo ciklą, suminė masė MTOTW,I kg Praskiestų drėgnų išmetamųjų dujų, pratekėjusių praskiedimo tuneliu, momentinė masė masė g/h Išmetamųjų teršalų masės srautą žymintis indeksas NP - Suminis PDP apsisukimų skaičius per ciklą nref min-1 Etaloninis variklio apsisukimų dažnis NRTC bandymui nsp s-2 Variklio apsisukimų dažnio išvestinė P kW Nepataisytoji stabdymo galia P1 kPa Atmosferinio slėgio sumažėjimas siurblio angoje (PDP) PA kPa Absoliutus slėgis Pa kPa Variklio įsiurbiamo oro sočiųjų garų slėgis (ISO 3046: psy = bandymo PSY, aplinkos slėgis) PAE kW Nustatytoji suminė galia, suvartota bandymui įrengtais pagalbiniais mechanizmais, nereikalingais pagal šio priedo 2.4 skirsnį pB kPa Suminis atmosferos slėgis (ISO 3046: px = PX vietos aplinkos suminis slėgis; py = PY bandymo aplinkos suminis slėgis) pd kPa Praskiedimo oro sočiųjų garų slėgis PM kW Didžiausia išmatuota galia bandymo sąlygomis esant bandymo apsisukimų dažniui (žr. VII priedo 1 priedėlį) Pm kW Galia, išmatuota bandymo stende ps kPa Sauso oro atmosferinis slėgis q - Praskiedimo santykis Qs m3/s CVS tūrinis srautas r - SSV žiočių ir įleidžiamosios angos absoliučiojo statinio slėgio santykis r Izokinetinio zondo ir išmetimo vamzdžio skerspjūvio plotų santykis Ra % Įsiurbiamo oro santykinė drėgmė Rd % Praskiedimo oro santykinė drėgmė Re - Reinoldso skaičius Rf - FID atsako faktorius T K Absoliučioji temperatūra t s Matavimo trukmė Ta K Įsiurbiamo oro absoliučioji temperatūra TD K Rasos taško absoliučioji temperatūra Tref K Degimo oro etaloninė temperatūra (298 K) Tsp N × m Pereinamųjų režimo ciklo sukimo momentas t10 s Laikas nuo laiptinio įėjimo signalo iki 10 % galutinio rodmens t50 s Laikas nuo laiptinio įėjimo signalo iki 50 % galutinio rodmens t90 s Laikas nuo laiptinio įėjimo signalo iki 90 % galutinio rodmens Δti s Momentinio CFV srauto laiko atkarpa V0 m3/aps PDP tūrinis srautas tikrosiomis sąlygomis Wact kWh Tikrasis ciklo darbas darant NRTC bandymą WF - Svorinis faktorius WFE - Efektyvusis svorinis faktorius X0 m3/aps PDP tūrinio srauto kalibravimo funkcija ΘD kg.m2 Sūkurine srove valdomo dinamometro sukimosi inercija β - SSV žiočių skersmens d ir įleidžiamojo vamzdžio vidinio skersmens santykis λ - Santykinis oro ir degalų santykis, tikrasis A/F padalytas iš stechiometrinio A/F ρEXH kg/m3 Išmetamųjų dujų tankis 2.18.2. Cheminių komponentų simboliai



CH4 Metanas C3H8 Propanas C2H6 Etanas CO Anglies monoksidas CO2 Anglies dioksidas DOP Dioktilftalatas H2O Vanduo HC Angliavandeniliai NOx Azoto oksidai NO Azoto monoksidas NO2 Azoto dioksidas O2 Deguonis PT Kietosios dalelės PTFE Politetrafluoretilenas 2.18.3. Santrumpos



CFV Ribinio srauto venturi CLD Chemiliuminescencinis detektorius CI Uždegimas suspaudimu FID Liepsnos jonizacinis detektorius FS Visa skalė HCLD Šildomas chemiliuminescencinis detektorius HFID Šildomas liepsnos jonizacinis detektorius NDIR Nedisperguojantis infraraudonosios spinduliuotės absorbcijos analizatorius NG Gamtinės dujos NRSC Ne keliais judančių mechanizmų stacionariojo režimo ciklas NRTC Ne keliais judančių mechanizmų pereinamųjų režimų ciklas PDP Tūrinis siurblys SI Kibirkštinis uždegimas SSV Ikigarsinis venturi

▼B

3. VARIKLIŲ ŽENKLINIMAS

3.1. ▼M2 Ant uždegimo nuo suspaudimo variklio, patvirtinto pagal šią direktyvą, turi būti: ▼B 3.1.1. Variklio gamintojo prekinis ženklas arba prekės pavadinimas. 3.1.2. Variklio tipas, variklių šeima (jei tinka) ir vienintelis variklio identifikavimo numeris. 3.1.3. EB tipo patvirtinimo numeris, kaip apibūdinta ►M2 VIII priede ◄ ▼M3 3.1.4. Etiketės pagal XIII priedą, jei variklis pateiktas į rinką pagal lankstumo schemos nuostatas.

▼M2

3.2. Ant kibirkštinio uždegimo variklio, patvirtinto pagal šią direktyvą, turi būti: 3.2.1. Variklio gamintojo prekinis ženklas arba prekės pavadinimas. 3.2.2. EB tipo patvirtinimo numeris, kaip apibūdinta VIII priede.

▼B

►M2 3.3. ◄ Šie ženklai turi būti patvarūs visą variklio naudojimo laiką, lengvai įskaitomi ir nenutrinami. Jei naudojamos etiketės arba plokštelės, jos turi būti tvirtinamos taip, kad ir tvirtinimas taip pat laikytų visą variklio naudojimo laiką, o etikečių (plokštelių) nebūtų įmanoma nuimti jų nesulaužius ar neištrynus.

►M2 3.4. ◄ Šie ženklai turi būti pritvirtinami ant variklio dalies, be kurios variklis negalėtų normaliai veikti ir kuri paprastai nekeičiama per variklio naudojimo laiką. ►M2 3.4.1. ◄ Šie ženklai turi būti tokioje vietoje, kad vidutinio ūgio žmogus juos lengvai matytų, kai visi variklio darbui reikalingi papildomi mechanizmai yra įrengti. ►M2 3.4.2. ◄ Kiekvienas variklis turi turėti papildomą nuimamą plokštelę iš patvarios medžiagos, kurioje būtų visi 3.1 skirsnyje nurodyti duomenys ir kuri prireikus būtų uždedama tokioje vietoje, kad 3.1 skirsnyje nurodyti ženklai vidutinio ūgio žmogui būtų lengvai matomi ir pasiekiami, kai variklis įrengiamas mašinoje.

►M2 3.5. ◄ Variklių kodavimas pagal identifikavimo numerius turi būti toks, kad pagal jį vienareikšmiai būtų galima nustatyti gamybos seriją.

►M2 3.6. ◄ Visi ženklai ant variklių turi būti uždedami prieš jiems paliekant gamybos liniją.

►M2 3.7. ◄ Tiksli variklio ženklų vieta pateikiama ►M2 VII priedo ◄ 1 dalyje.

4. SPECIFIKACIJOS IR BANDYMAI

▼M2

4.1. Uždegimo nuo suspaudimo varikliai

▼B

►M2 4.1.1. ◄ Bendroji dalis

Sudedamosios dalys, galinčios turėti įtakos dujinių ir kietųjų dalelių teršalų išmetimui, turi būti projektuojamos, konstruojamos ir surenkamos taip, kad normaliomis sąlygomis eksploatuojamas variklis, nepaisant galinčios jį veikti vibracijos, atitiktų šios direktyvos nuostatas.

Gamintojo taikomos techninės priemonės turi garantuoti, jog minėtų išmetamųjų teršalų kiekis pagal šią direktyvą yra veiksmingai ribojamas per visą normalaus variklio eksploatavimo laiką esant normalioms naudojimo sąlygoms. Laikoma, kad variklis šias nuostatas atitinka, jei jis atitinka ►M2 4.1.2.1 ◄ , ►M2 4.1.2.3 ◄ ir 5.3.2.1 skirsnių nuostatas.

Jei naudojamas katalizinis konverteris ir (arba) kietųjų dalelių gaudyklė, gamintojas patvarumo bandymais, kuriuos jis gali daryti pats pagal geros inžinerinės praktikos reikalavimus, ir atitinkamais įrašais turi įrodyti, kad šie papildomo apdorojimo įtaisai gali tinkamai veikti visą variklio eksploatavimo laiką. Įrašai turi būti daromi pagal šio priedo 5.2 skirsnio ir ypač pagal 5.2.3 skirsnio reikalavimus. Vartotojui turi būti suteikiama atitinkama garantija. Įtaisą leidžiama reguliariai keisti praėjus tam tikram variklio eksploatavimo laikotarpiui. Bet koks periodiškai daromas variklio sudedamųjų dalių arba sistemų reguliavimas, remontas, ardymas, valymas ar keitimas, kad būtų išvengta variklio darbo sutrikimų dėl papildomo apdorojimo įtaiso, gali būti vykdomas tik tiek, kiek tai technologiškai būtina užtikrinant tinkamą išmetamųjų teršalų kontrolės sistemos veikimą. Todėl planinės priežiūros reikalavimai turi būti įtraukti į vartotojo instrukciją, nurodyti aukščiau minėtų garantijų nuostatose ir patvirtinti prieš išduodant patvirtinimą. Atitinkama ištrauka iš instrukcijos apie apdorojimo įtaiso (–ų) priežiūrą (keitimą) ir apie garantijos sąlygas turi būti pridedama prie informacinio dokumento, nurodyto šios direktyvos II priede.

▼M3

Visuose varikliuose, kurių išmetamosios dujos yra sumaišomos su vandeniu, turi būti įtaisytas variklio išmetimo sistemos atvamzdis, kuris būtų pasroviui nuo variklio ir prieš bet kokį tašką, kuriame išmetamosios dujos maišosi su vandeniu (arba kita aušinimo/plovimo terpe), skirtas laikinai prijungti dujinių arba kietųjų dalelių i ėminių ėmimo įrangą. Svarbu, kad šio atvamzdžio vieta leistų gauti gerai sumaišytą tipinį išmetamų teršalų ėminį. Šis atvamzdis turi būti įsriegtas ne didesniu kaip pusės colio vidiniu standartiniu vamzdžių sriegiu, ir, kai atvamzdis nenaudojamas, į jį turi būti įsukamas aklidangtis (leidžiamos lygiavertės jungtys).

▼B

►M2 4.1.2. ◄ Išmetamųjų teršalų specifikacijos

Bandymui pateikiamo variklio išmetamos dujinės ir kietųjų dalelių sudedamosios dalys yra matuojamos ►M2 VI priede ◄ aprašytais metodais.

Gali būti naudojamos kitos sistemos arba analizatoriai, jei gaunami rezultatai būtų lygiaverčiai rezultatams, gaunamiems naudojant šias etalonines sistemas:

— dujiniams išmetalams, matuojamiems natūraliose išmetamosiose dujose – sistemą, parodytą ►M2 VI priedo ◄ 2 paveiksle,

— dujiniams išmetalams, matuojamiems atskiestose viso srauto praskiedimo sistemos išmetamosiose dujose – sistemą, parodytą ►M2 VI priedo ◄ 3 paveiksle,

— kietųjų dalelių išmetalams – viso srauto praskiedimo sistemą, veikiančią arba su atskiru kiekvienam režimui filtru, arba vieno filtro metodu, parodytą ►M2 VI priedo ◄ 13 paveiksle.

Sistemos lygiavertiškumo nustatymas yra pagrįstas septynių (arba didesnio skaičiaus) bandymų ciklo, naudojant nagrinėjamą sistemą ir vieną arba kelias pirmiau nurodytas etalonines sistemas, koreliacijos tyrimu.

Lygiavertiškumo kriterijus apibrėžiamas kaip ciklo išmetalų kiekio svorinių vidurkių sutapimas ±5 % tikslumu. Taikytinas ciklas – tai III priedo 3.6.1 skirsnyje pateiktas ciklas.

Norint į šią direktyvą įtraukti naują sistemą, lygiavertiškumo nustatymas turi būti pagrįstas pakartojamumo ir atkuriamumo apskaičiavimu, kaip apibrėžta ISO 5725.

►M2 4.1.2.1. ◄ Gauti anglies monoksido, angliavandenilių, azoto oksidų ir kietųjų dalelių išmetalų kiekiai I etape turi neviršyti lentelėje nurodytų kiekių:



Naudingoji galia (P) (kW) Anglies monoksidas (CO) (g/kg Wh) Angliavandeniliai (HC) (g/kg Wh) Azoto oksidai (NOx) (g/kg Wh) Kietosios dalelės (PT) (g/kg Wh) 130 ≤ P ≤ 560 5,0 1,3 9,2 0,54 75 ≤ P < 130 5,0 1,3 9,2 0,70 37 ≤ P < 75 6,5 1,3 9,2 0,85

►M2 4.1.2.2. ◄ Ribinės išmetalų kiekio vertės, pateiktos ►M2 4.1.2.1 ◄ skirsnyje, – tai ribinės variklio išmetalų kiekio vertės, ir jos turi būti nustatomos prieš bet kokį išmetamųjų dujų papildomo apdorojimo įtaisą.

►M2 4.1.2.3. ◄ Anglies monoksido, angliavandenilių, azoto oksidų ir kietųjų dalelių išmetalų kiekiai II etape turi neviršyti lentelėje nurodytų verčių:



Naudingoji galia (P) (kW) Anglies monoksidas (CO) (g/kg Wh) Angliavandeniliai (HC) (g/kg Wh) Azoto oksidai (NOx) (g/kg Wh) Kietosios dalelės (PT) (g/kg Wh) 130 ≤ P ≤ 560 3,5 1,0 6,0 0,2 75 ≤ P < 130 5,0 1,0 6,0 0,3 37 ≤ P < 75 5,0 1,3 7,0 0,4 18 ≤ P < 37 5,5 1,5 8,0 0,8

▼M3

4.1.2.4. Išmetamas anglies monoksido kiekis, angliavandenilių ir azoto oksidų suminis kiekis ir kietųjų dalelių kiekis III A etape turi neviršyti lentelėje nurodytų kiekių: Varikliai, skirti naudoti kitais atvejais nei vidaus vandenų keliais plaukiojantiems laivams, lokomotyvams ir automotrisėms varyti:



Kategorija: naudingoji galia (kW) Anglies monoksidas (CO) (g/kWh) Angliavandenilių ir azoto oksidų suminis kiekis (HC + NOx) (g/kWh) Kietosios dalelės (PT) (g/kWh) H: 130 kW ≤ P ≤ 560 kW 3,5 4,0 0,2 I: 75 kW ≤ P < 130 kW 5,0 4,0 0,3 J: 37 kW ≤ P < 75 kW 5,0 4,7 0,4 K: 19 kW ≤ P < 37 kW 5,5 7,5 0,6 Varikliai vidaus vandenų keliais plaukiojantiems laivams varyti:



Kategorija: darbinis tūris/naudingoji galia (SV/P) (litrai/cilindrui/kW) Anglies monoksidas (CO) (g/kWh) Angliavandenilių ir azoto oksidų suminis kiekis (HC + NOx) (g/kWh) Kietosios dalelės (PT) (g/kWh) V1:1 SV < 0,9 ir P ≥ 37 kW 5,0 7,5 0,40 V1:2 0,9 ≤ SV < 1,2 5,0 7,2 0,30 V1:3 1,2 ≤ SV < 2,5 5,0 7,2 0,20 V1:4 2,5 ≤ SV < 5 5,0 7,2 0,20 V2:1 5 ≤ SV < 15 5,0 7,8 0,27 V2:2 15 ≤ SV < 20 ir 5,0 8,7 0,50 V2:3 15 ≤ SV < 20 5,0 9,8 0,50 V2:4 20 ≤ SV < 25 5,0 9,8 0,50 V2:5 25 ≤ SV < 30 5,0 11,0 0,50 Varikliai lokomotyvams varyti:



Kategorija: naudingoji galia (P) (kW) Anglies monoksidas (CO) (g/kWh) Angliavandenilių ir azoto oksidų suminis kiekis (HC + NO) (g/kWh) Kietosios dalelės (PT) (g/kWh) RL A: 130 kW ≤ P ≤ 560 kW 3,5 4,0 0,2 Anglies monoksidas (CO) (g/kWh) Angliavandeniliai (HC) (g/kWh) Azoto oksidai (NOx) (g/kWh) Kietosios dalelės (PT) (g/kWh) RH A: P > 560 kW 3,5 0,5 6,0 0,2 RH A varikliai, kurių P >2 000 kW ir SV > 5 l/ cilindrui 3,5 0,4 7,4 0,2 Varikliai automotrisėms varyti



Kategorija: naudingoji galia (P) (kW) Anglies monoksidas (CO) (g/kWh) Angliavandenilių ir azoto oksidų suminis kiekis (HC + NOx) (g/kWh) Kietosios dalelės (PT) (g/kWh) RC A: 130 kW < P 3,5 4,0 0,20

4.1.2.5. Išmetamas anglies monoksido kiekis, angliavandenilių ir azoto oksidų (arba jų sumos, jei tinka) kiekis ir kietųjų dalelių kiekis III B etape turi neviršyti lentelėje nurodytų verčių: Varikliai, skirti naudoti kitais atvejais nei lokomotyvams, automotrisėms ir vidaus vandenų keliais plaukiojantiems laivams varyti:



Kategorija: naudingoji galia (P) (kW) Anglies monoksidas (CO) (g/kWh) Angliavandeniliai (HC) (g/kWh) Azoto oksidai (NOx) (g/kWh) Kietosios dalelės (PT) (g/kWh) L: 130 kW ≤ P ≤ 560 kW 3,5 0,19 2,0 0,025 M: 75 kW ≤ P < 130 kW 5,0 0,19 3,3 0,025 N: 56 kW ≤ P < 75 kW 5,0 0,19 3,3 0,025 Angliavandenilių ir azoto oksidų suminis kiekis (HC + NOx (g/kWh) P: 37 kW ≤ P < 56 kW 5,0 4,7 0,025 Varikliai automotrisėms varyti:



Kategorija: naudingoji galia (P) (kW) Anglies monoksidas (CO) (g/kWh) Angliavandeniliai (HC) (g/kWh) Azoto oksidai (NOx) (g/kWh) Kietosios dalelės (PT) (g/kWh) RC B: 130 kW < P 3,5 0,19 2,0 0,025 Varikliai lokomotyvams varyti:



Kategorija: naudingoji galia (P) (kW) Anglies monoksidas (CO) (g/kWh) Angliavandenilių ir azoto oksidų suminis kiekis (HC + NOx) (g/kWh) Kietosios dalelės (PT) (g/kWh) RC B: 130 kW < P 3,5 4,0 0,025

4.1.2.6. Išmetamas anglies monoksido kiekis, angliavandenilių ir azoto oksidų (arba jų sumos, jei tinka) kiekis ir kietųjų dalelių kiekis IV etape turi neviršyti lentelėje nurodytų verčių: Varikliai, skirti naudoti kitais atvejais nei lokomotyvams, automotrisėms ir vidaus vandenų keliais plaukiojantiems laivams varyti:



Kategorija: naudingoji galia (P) (kW) Anglies monoksidas (CO) (g/kWh) Angliavandeniliai (HC) (g/kWh) Azoto oksidai (NOx) (g/kWh) Kietosios dalelės (PT) (g/kWh) Q: 130 kW ≤ P ≤ 560 kW 3,5 0,19 0,4 0,025 R: 56 kW ≤ P < 130 kW 5,0 0,19 0,4 0,025

4.1.2.7. Į 4.1.2.4, 4.1.2.5. ir 4.1.2.6 skirsniuose nurodytas ribines vertes įtraukiamas nusidėvėjimas, apskaičiuojamas pagal III priedo 5 priedėlį. Jei taikomos standartų ribinės vertės, nurodytos 4.1.2.5 ir 4.1.2.6 skirsniuose, kiekis išmetamų teršalų, imamų ne trumpiau kaip 30 s, neturi viršyti šiose lentelėse pateiktų ribinių verčių daugiau kaip 100 %, esant visoms atsitiktinai pasirinktoms apkrovos sąlygoms, atitinkančioms apibrėžtą kontrolės sritį, ir išskyrus specialiąsias variklio darbo sąlygas, kurioms tokia nuostata netaikoma. Kontrolės sritis, kuriai neturi būti viršyta procentinė vertė, ir variklio darbo sąlygos, kurioms taikoma išimtis, turi būti apibrėžtos 15 straipsnyje nustatyta tvarka.

▼B

►M3 4.1.2.8. ◄ Jei, kaip apibrėžta 6 dalyje kartu su II priedo 2 priedėliu, vieną variklių šeimą sudaro daugiau kaip vieno galios intervalo varikliai, pirminio variklio (tipo patvirtinimas) ir visų tos pačios šeimos variklių tipų (COP) išmetalų vertės turi atitikti griežčiausius didesnės galios intervalo reikalavimus. Pareiškėjas, apibrėždamas variklių šeimą, turi laisvę apsiriboti vienu galios intervalu ir pateikti atitinkamą paraišką dėl sertifikavimo.

▼M2

4.2. Kibirkštinio uždegimo varikliai

4.2.1. Bendroji dalis

Sudedamosios dalys, galinčios turėti įtakos dujinių ir kietųjų dalelių teršalų išmetimui, turi būti projektuojamos, konstruojamos ir surenkamos taip, kad normaliomis sąlygomis eksploatuojamas variklis, nepaisant galinčios jį veikti vibracijos, atitiktų šios direktyvos nuostatas.

Gamintojo taikomos techninės priemonės turi garantuoti, jog minėtų išmetalų kiekis pagal šią direktyvą yra veiksmingai ribojamas per visą normalaus variklio eksploatavimo laiką esant normalioms naudojimo sąlygoms pagal IV priedo 4 priedėlį.

4.2.2. Išmetamųjų teršalų specifikacijos

Bandymui pateikiamo variklio išmetamos dujinės sudedamosios dalys yra matuojamos VI priede aprašytais metodais (esant kokiam nors papildomo apdorojimo įtaisui).

Gali būti naudojamos kitos sistemos arba analizatoriai, jei gaunami rezultatai būtų lygiaverčiai rezultatams, gaunamiems naudojant šias etalonines sistemas:

— dujiniams išmetalams, matuojamiems natūraliose išmetamosiose dujose – sistemą, parodytą VI priedo 2 paveiksle,

— dujiniams išmetalams, matuojamiems atskiestose viso srauto praskiedimo sistemos išmetamosiose dujose – sistemą, parodytą VI priedo 3 paveiksle.

4.2.2.1. Gautas anglies monoksido, angliavandenilių, azoto oksidų išmetalų ir suminis angliavandenilių bei azoto oksidų kiekis I etape turi neviršyti lentelėje nurodytų kiekių:



I etapas Klasė Anglies monoksidas (CO) (g/kWh) Angliavandeniliai (HC) (g/kWh) Azoto oksidai (NOx) (g/kWh) Angliavandenilių ir azoto oksidų suminis kiekis (g/kWh) HC + NOx SH:1 805 295 5,36 SH:2 805 241 5,36 SH:3 603 161 5,36 SN:1 519 50 SN:2 519 40 SN:3 519 16,1 SN:4 519 13,4

4.2.2.2. Gautas anglies monoksido ir suminis angliavandenilių bei azoto oksidų kiekis II etape turi neviršyti lentelėje nurodytų kiekių:



II etapas () Klasė Anglies monoksidas (CO) (g/kWh) Angliavandenilių ir azoto oksidų suminis kiekis (g/kWh) HC + NOx SH:1 805 50 SH:2 805 50 SH:3 603 72 SN:1 610 50,0 SN:2 610 40,0 SN:3 610 16,1 SN:4 610 12,1 (1) Žr. 4 priedo 4 priedėlį: įskaitant nusidėvėjimo faktorius. NOx išmetalai visoms variklių klasėms turi neviršyti 10 g/kWh.

4.2.2.3. Neatsižvelgiant į šios direktyvos 2 straipsnyje pateiktą „nešiojamojo variklio“ apibrėžimą, dviejų taktų varikliai, naudojami sniego valytuvuose, turi atitikti tik SH:1, SH:2 arba SH:3 standartus.

▼B

4.3. Montavimas mobiliosiose mašinose

Variklio montavimas mobiliosiose mašinose turi atitikti nustatytus tipo patvirtinimo taikymo srities apribojimus. Be to, jis visada turi atitikti šias varikliui patvirtinti reikalingas charakteristikas:

4.3.1. Slėgio sumažėjimas įsiurbimo kolektoriuje patvirtintam varikliui turi neviršyti II priedo 1 arba 3 priedėlyje apibrėžto sumažėjimo;

4.3.2. Išmetamųjų dujų priešslėgis patvirtintam varikliui turi neviršyti II priedo 1 arba 3 priedėlyje apibrėžto priešslėgio.

5. PRODUKCIJOS ATESTAVIMO ATITIKTIES SPECIFIKACIJA

5.1. Siekiant tikrinti, ar yra priemonės ir procedūros, užtikrinančios veiksmingą produkcijos atitikties kontrolę prieš tipo patvirtinimo išdavimą, patvirtinimą išduodanti institucija taip pat turi patvirtinti gamintojo prisijungimą prie suderintojo standarto EN 29002 (kurio taikymo sritis atitinka nagrinėjamus variklius) arba lygiaverčio akreditavimo standarto, kuris atitiktų reikalavimus. Gamintojas turi pateikti išsamią informaciją apie registraciją ir įsipareigoti pranešti patvirtinimą išduodančiai institucijai apie visus jos galiojimo arba taikymo srities pakeitimus. Kad būtų patikrinta, ar šio priedo 4.2 skirsnio reikalavimų laikomasi visą laiką, turi būti atliekama atitinkama produkcijos kontrolė.

5.2. Patvirtinimo savininkas visų pirma turi: 5.2.1 Užtikrinti, kad būtų procedūros, reikalingos veiksmingai kontroliuoti produkto kokybę. 5.2.2. Turėti galimybę naudotis kontrolės įranga, reikalinga kiekvieno patvirtinto tipo atitikčiai patikrinti. 5.2.3. Užtikrinti, kad bandymų duomenys būtų registruojami ir kad priedėlyje pridedami dokumentai būtų prieinami tokį laikotarpį, kuris turi būti nustatytas suderinus su patvirtinimą išduodančia institucija. 5.2.4. Analizuoti kiekvieno bandymų tipo rezultatus, kad būtų patikrinamas ir garantuojamas variklio charakteristikų stabilumas, atsižvelgiant į pramoninės gamybos proceso kitimus. 5.2.5. Užtikrinti, kad bet kokia variklių arba jų sudedamųjų dalių imtis, pateikianti įrodymus apie konkretaus bandymo tipo neatitikimą, taptų kitos imties ir kito bandymo priežastimi. Turi būti imtasi visų veiksmų, reikalingų atkurti atitinkamos produkcijos atitiktį.

5.3. Patvirtinimą išdavusioji kompetentinga institucija bet kuriuo metu gali patikrinti atitikties kontrolės metodus, taikomus kiekvienam gamybos vienetui. 5.3.1. Patikrinimą darančiam inspektoriui kiekvieno patikrinimo metu pateikiami bandymų įrašų žurnalai ir gamybos apskaitos įrašai. 5.3.2. Jei paaiškėja, kad kokybės lygis nepatenkinamas arba jei reikia patikrinti duomenų, teikiamų pagal 4.2 skirsnį, pagrįstumą, taikoma tokia veiksmų tvarka: 5.3.2.1. Iš variklių serijos imamas bet kuris variklis ir bandomas, kaip aprašyta III priede. Gauti anglies monoksido, azoto oksidų ir kietųjų dalelių išmetalų kiekiai turi neviršyti 4.2.1 skirsnio lentelėje nurodytų kiekių, atsižvelgiant į 4.2.2 skirsnio reikalavimus arba 4.2.3 skirsnyje nurodytas vertes. 5.3.2.2. Jei iš serijos paimtas variklis neatitinka 5.3.2.1 skirsnio reikalavimų, gamintojas gali prašyti atlikti tos pačios specifikacijos variklių imties, paimtos iš tos serijos, kartu su iš pradžių paimtu varikliu, matavimus. Gamintojassu techniniu centru susitaria dėl tos imties dydžio n. Bandomi varikliai, išskyrus iš pradžių paimtą variklį. Apskaičiuojamas tos imties kiekvieno teršalo verčių aritmetinis vidurkis ( ). Laikoma, kad šios serijos gamyba atitinka reikalavimus, jei ji atitinka šią sąlygą: ( 16 ), čia: L – kiekvieno konkretaus teršalo ribinė vertė, nustatyta 4.2.1 arba 4.2.3 skirsnyje, k – tai nuo n priklausantis statistinis koeficientas, pateiktas šioje lentelėje:



n 2 3 4 5 6 7 8 9 10 k 0,973 0,613 0,489 0,421 0,376 0,342 0,317 0,296 0,279 n 11 12 13 14 15 16 17 18 19 k 0,265 0,253 0,242 0,233 0,224 0,216 0,210 0,203 0,198 5.3.3. Patvirtinimą išduodanti institucija arba techninis centras, atsakingas už produkcijos atitikties patikrinimą, išbando variklius, kurie yra iš dalies arba iki galo pašildomi pagal gamintojo specifikacijas. 5.3.4. Patikrinimai, kuriuos įgalioja atlikti kompetentinga institucija, paprastai daromi kartą per metus. Jei nevykdomi 5.3.2 skirsnio reikalavimai, kompetentinga institucija turi garantuoti, kad kiek įmanoma greičiau bus imtasi visų reikalingų veiksmų produkcijos atitikčiai atkurti.

6. VARIKLIŲ ŠEIMĄ APIBRĖŽIANTYS PARAMETRAI

Variklių šeima gali būti apibrėžiama pagrindiniais konstrukcijos parametrais, kurie turi būti bendri tos šeimos varikliams. Tam tikrais atvejais parametrai gali būti tarpusavyje susiję. Į šiuos veiksnius taip pat turi būti atsižvelgta, kad būtų garantuojama, jog į variklių šeimą bus įtraukti tik panašias išmetamųjų teršalų charakteristikas turintys varikliai.

Kad varikliai būtų laikomi priklausančiais tai pačiai variklių šeimai, turi būti toks bendrų parametrų sąrašas:

6.1. Degimo ciklas: — 2 taktų — 4 taktų

6.2. Aušinimo terpė: — oras — vanduo — alyva

▼M2

6.3. Vieno cilindro tūris, 85–100 % didžiausio variklių šeimos variklio cilindro tūrio

6.4. Oro įsiurbimo metodas

6.5. Degalų tipas — Dyzelinas — Benzinas.

6.6. Degimo kameros tipas (konstrukcija)

6.7. Vožtuvų ir angų forma, dydis ir skaičius

6.8. Degalų tiekimo sistema Dyzelino: — siurblinis purkštuvas — siurblys linijoje — paskirstomasis siurblys — atskiras elementas — siurblys-purkštuvas Benzino: — karbiuratorius — netiesioginis įpurškimas — tiesioginis įpurškimas.

6.9. Įvairios savybės — Išmetamųjų dujų recirkuliacija — Vandens įpurškimas/emulsija — Oro įpūtimas — Pripūtimo aušinimo sistema — Uždegimo tipas (suspaudimas, kibirkštinis).

6.10. Išmetamųjų dujų papildomas apdorojimas — Oksidavimo katalizatorius — Redukavimo katalizatorius — 3 procesų katalizatorius — Terminis degintuvas — Kietųjų dalelių gaudyklė

▼B

7. PIRMINIO VARIKLIO PASIRINKIMAS

7.1. Šeimos pirminis variklis atrenkamas naudojant pirminį didžiausio kuro tiekimo per vieną taktą esant pareikštam didžiausiojo sukimo momento apsisukimų dažniui kriterijų. Tais atvejais, kai šis dviejų arba daugiau variklių pirminis kriterijus sutampa, pirminis variklis atrenkamas pagal antrinį didžiausio kuro tiekimo per vieną taktą, esant vardiniam apsisukimų dažniui, kriterijų. Esant tam tikroms aplinkybėms patvirtinimą išduodanti institucija gali nuspręsti, kad šeimai blogiausias išmetamųjų teršalų kiekio požiūriu atvejis gali būti geriausiai apibūdintas bandant antrą variklį. Taigi patvirtinimą išduodanti institucija bandymui gali išsirinkti papildomą variklį, pasirinkimą pagrįsdama savybėmis, kurios rodytų, kad šis šeimai priklausantis variklis gali turėti didžiausią išmetamųjų teršalų lygį.

7.2. Jei šeimai priklausantys varikliai gali turėti kitų kintamų savybių, kurios galėtų būti laikomos veikiančiomis išmetalų susidarymą, šios savybės taip pat turi būti identifikuotos ir į jas turi būti atsižvelgiama renkantis pirminį variklį.









II PRIEDAS

INFORMACINIS DOKUMENTAS Nr…..

dėl tipo patvirtinimo ir susijęs su priemonėmis, nukreiptomis prieš dujinius ir kietųjų dalelių teršalus, išmetamus iš vidaus degimo variklių, kurie turi būti įrengti ne kelių mobiliosiose mašinose

( Direktyva 97/68/EB su paskutiniais pakeitimais, padarytais Direktyva / /EB)









1 priedėlis









2 priedėlis

►(2) M2

►(2) M2









3 priedėlis

►(1) M2

►(7) M2

►(7) M2

►(7) M2

►(7) M2

►(7) M2

►(7) M2

►(7) M2









III PRIEDAS

▼M2

UŽDEGIMO NUO SUSPAUDIMO VARIKLIŲ BANDYMŲ EIGA

▼B

1. ĮVADAS

1.1 Šiame priede aprašomas dujinių ir kietųjų dalelių teršalų, išmetamų iš bandomųjų variklių, nustatymo metodas. ▼M3 Aprašyti du bandymo ciklai, kurie turi būti taikomi pagal I priedo 1 skirsnio nuostatas: — NRSC (ne keliais judančių mechanizmų stacionariojo režimo ciklas), kuris I, II ir III A etapuose turi būti taikomas pastoviojo apsisukimų dažnio varikliams ir III B bei IV etapuose dujiniams teršalams, — NRTC (ne keliais judančių mechanizmų pereinamųjų režimų ciklas), kuris III B ir IV etapuose turi būti taikomas matuoti kietųjų dalelių išmetamiems teršalams iš visų variklių, išskyrus pastoviojo apsisukimų dažnio variklius. Be to, gamintojui pasirinkus, šis bandymas gali būti taikomas III A etape ir dujiniams teršalams – III B ir IV etapuose, — varikliams, skirtiems naudoti vidaus vandenų kelių laivuose, turi būti taikoma ISO bandymo metodika, apibrėžta ISO 8178–4:2002 [E] ir IMO MARPOL 73/78 konvencijos VI priede (NOx kodeksas), — varikliams, skirtiems automotrisėms varyti, turi būti taikomas NRSC dujiniams ir kietųjų dalelių teršalams matuoti III A ir III B etapuose, — varikliams, skirtiems lokomotyvams varyti, turi būti taikomas NRSC dujiniams ir kietųjų dalelių teršalams matuoti III A ir III B etapuose. ▼B

1.2. Bandymas atliekamas su ant bandymų stendo užkeltu bei su dinamometru sujungtu varikliu.

▼M3

1.3. Matavimo principas: Matuojamus variklio išmetamus teršalus sudaro dujiniai komponentai (anglies monoksidas, visi angliavandeniliai ir azoto oksidai) ir kietosios dalelės. Be to, nustatant dalies srauto ir viso srauto praskiedimo sistemų skiedimo santykį, kaip bandomosios dujos dažnai naudojamas anglies dioksidas. Vadovaujantis gera inžinerine praktika, kaip puiki priemonė bandymo metu kylančioms matavimo problemoms nustatyti rekomenduojamas taikyti suminio anglies dioksido kiekio nustatymas. 1.3.1. NRSC bandymas: Pirmiau minėtų išmetamųjų teršalų kiekiai tiriami nepertraukiamai per visą pašildyto variklio eksploatavimo režimų nustatytą seką, imant natūralių išmetamųjų dujų ėminį. Bandymo ciklą sudaro keletas apsisukimų dažnio ir sukimo momento (galios) režimų, kurie apima dyzelinių variklių tipinių eksploatavimo sąlygų diapazoną. Kiekvienam režimui turi būti nustatyta ir taikant svorinius faktorius įvertinta kiekvieno dujinio teršalo koncentracija, išmetamųjų dujų srautas bei gautoji galia. Kietųjų dalelių ėminys praskiedžiamas kondicionuotu aplinkos oru. Visai bandymo sekai imamas vienas ėminys, kuris surenkamas ant tinkamų filtrų. Taikant kitą būdą, ėminys surenkamas ant atskirų filtrų, po vieną kiekvienam režimui, ir ciklo rezultatai apskaičiuojami, taikant svorinius faktorius. Apskaičiuojama vienos kilovatvalandės darbui tenkanti kiekvieno teršalo masė gramais, kaip aprašyta šio priedo 3 priedėlyje. 1.3.2. NRTC bandymas: Nustatytas pereinamųjų režimų bandymų ciklas, glaudžiai susietas su dyzelinių variklių, įrengtų ne keliais judančiuose mechanizmuose, darbo sąlygomis, daromas du kartus: — pirmąjį kartą (šaltas paleidimas), kai variklis sušyla iki aplinkos temperatūros, o variklio aušinimo priemonės bei alyvos temperatūra, papildomo apdorojimo sistemos ir visų pagalbinių variklio kontrolės įtaisų temperatūra stabilizuojasi 20–30 °C intervale, — antrąjį kartą (karštas paleidimas) po dvidešimties minučių šildymo, kuris prasideda iškart pasibaigus šalto paleidimo ciklui. Darant šią bandymų seką tiriami pirmiau minėti teršalai. Naudojant variklio dinamometro sukimo momento ir apsisukimų dažnio atsako signalus, variklio galia integruojama pagal visą ciklo trukmę, taip gaunama per ciklą padaryto variklio darbo vertė. Nustatoma viso ciklo dujinių komponentų koncentracija natūraliose išmetamosiose dujose, integruojant analizatoriaus signalą pagal šio priedo 3 priedėlį, arba CVS viso srauto praskiedimo sistemos praskiestose išmetamosiose dujose, integruojant arba kaupiant ėminį į maišą pagal šio priedo 3 priedėlį. Kai yra kietosios dalelės, ant tam tikro filtrų kaupiamas proporcingas praskiestų išmetamųjų dujų ėminys, taikant dalies srauto arba viso srauto praskiedimą. Atsižvelgiant į taikomą metodą, nustatomas vieno ciklo praskiestų arba nepraskiestų išmetamųjų dujų srautas teršalų masės vertėms apskaičiuoti. Masės srauto vertės susiejamos su variklio padarytu darbu, kiekvieno teršalo kiekiui gramais vienai darbo kilovatvalandei gauti. Išmetami teršalai (g/kWh) matuojami vykdant šalto ir karšto paleidimo ciklus. Apskaičiuojami svoriniai sudėtiniai išmetamų teršalų kiekiai šalto paleidimo rezultatams taikant 10 %, o karšto paleidimo 90 % svorinį faktorių. Pasverti sudėtiniai rezultatai turi atitikti standartus. Prieš pradedant šalto/karšto sudėtinio bandymo seką, simboliai (I priedo 2.18 skirsnis), bandymo seka (III priedas) ir apskaičiavimo lygtys (III priedo 3 priedėlis) turi būti pakeisti, laikantis 15 straipsnyje nustatytos tvarkos.

▼B

2. BANDYMŲ SĄLYGOS

2.1. Bendrieji reikalavimai

Visi tūriai ir tūriniai srautai skaičiuojami, kai temperatūra 273 K (0 °C) ir slėgis 101,3 kPa.

2.2. Variklio bandymo sąlygos

2.2.1. Matuojama variklio įsiurbiamo oro absoliučioji temperatūra, išreikšta Kelvinais, sauso oro atmosferinis slėgis ps, kPa, o parametras fa nustatomas laikantis šių nuostatų: Varikliai su natūraliu įsiurbimu ir mechaniniu pripūtimu: Varikliai su turbopripūtimu su įsiurbiamo oro aušintuvu arba be jo:

2.2.2. Bandymo galiojimas Kad bandymas būtų laikomas galiojančiu, parametras fa turi būti toks: ▼M1

▼M3

2.2.3. Varikliai su pripučiamo oro aušinimu Turi būti užrašyta pripučiamo oro temperatūra, kuri nustatytos didžiausios galios ir visos apkrovos apsisukimų dažnio sąlygomis turi būti lygi gamintojo apibrėžtai didžiausiai pripučiamo oro temperatūrai ± 5 K. Aušinimo terpės temperatūra turi būti bent 293 K (20 °C). Jei naudojama variklių bandymų stoties sistema arba išorinė orpūtė, turi būti nustatyta didžiausia gamintojo apibrėžta pripučiamo oro temperatūra ± 5 K, varikliui dirbant didžiausios nustatytos galios ir visos apkrovos apsisukimų dažniu. Pripučiamo oro aušintuvo aušinimo priemonės ir srauto pirmiau nustatyta vertė neturi būti keičiama visą bandymo ciklą. Pripučiamo oro aušintuvo tūris turi būti pagrįstas gera inžinerine praktika ir tipiniais transporto priemonių/mechanizmų taikymo atvejais. Pasirinktinai, pripučiamo oro aušintuvas gali būti nustatytas pagal SAE J 1937, paskelbtą 1995 m. sausį.

▼B

2.3. Variklio oro įsiurbimo sistema

▼M3

Bandomajame variklyje turi būti įrengta oro įsiurbimo sistema, kuri apribotų oro tiekimą gamintojo apibrėžta verte švariam oro filtrui ± 300 Pa, varikliui dirbant gamintojo nustatytomis sąlygomis, kurios užtikrina didžiausią oro srautą. Apribojimai turi būti nustatyti, esant vardiniam apsisukimų dažniui ir visai apkrovai. Gali būti naudojama bandymų stoties sistema, jei ji kartoja tikrąsias variklio darbo sąlygas.

▼B

2.4. Variklio dujų išmetimo sistema

▼M3

Bandomajame variklyje turi būti įrengta išmetimo sistema, kurios priešslėgis varikliui dirbant režimu, užtikrinančiu didžiausią nustatytąją galią, būtų lygus gamintojo apibrėžtai vertei ± 650 Pa.

Jei variklis turi išmetamųjų teršalų papildomo apdorojimo įtaisą, išmetimo vamzdis turi turėti tokį pat skersmenį, kokį turi vamzdis bent keturgubo vamzdžio skersmens atstumu aukštyn nuo plačiosios dalies, kurioje įtaisytas papildomas apdorojimo įtaisas, įleidžiamos